Na inicijativu lokalne samouprave i u saradnji sa Domom zdravlja, u Kovinu je izgrađen objekat Hitne medicinske pomoći i fizikalne medicine sa rehabilitacijom, potpuno novi deo u sklopu Doma zdravlja Kovin, smešten na prostoru iza postojeće matične zgrade.\nOdluka o izgradnji svojevremeno je doneta usled nedostatka prostornih kapaciteta za pomenute važne službe primarne zdravstvene zaštite. Ukupna površina novoizgrađenog kompleksa iznosi 562 kvadratna metra.\nIz budžeta opštine Kovin za građevinske objekte izdvojen je 41 milion dinara. Lokalna samouprava obezbedila je i 21.3 miliona dinara za potpuno parterno uređenje oko objekta, uz funkcionalno povezivanje sa osnovnim objektom Doma zdravlja Kovin.\nU međuvremenu, deo kompleksa namenjen službi Hitne medicinske pomoći površine 160 kvadratnih metara, kao i tehnički blok od 85 kvadrata, potpuno su opremljeni i stavljaju se u funkciju, odmah posle svečanog otvaranja povodom Dana opštine Kovin, 4. oktobra.\nZa nabavku i opremanje medicinske, računarske i nemedicinske opreme za ovaj deo, izdvojeno je 3 miliona dinara.\nNa ovaj način, Opština Kovin izdvojila je iz lokalnog budžeta ukupno 55 miliona dinara za ovu kapitalnu investiciju.


Kloi Kardašijan: Na prodaju kuća koju je delila sa Lamarom Odomom - Hello! magazin\nKloi Kardašijan: Na prodaju kuća koju je delila sa Lamarom Odomom\nKloi Kardašijan odlučila je da se reši svih uspomena koje je podsećaju na bivšeg supruga Lamara Odoma. Naime, mediji prenose da je rijaliti zvezda stavila na prodaju raskošni dom u Tarzani, u Kaliforniji, koji je nekada delila sa košarkašem, nekoliko nedelja nakon što je podnela papire za razvod braka. Par je ovu vilu kupio 2009, iste godine kada su se i venčali, za 3,95 miliona dolara, a njena trenutna cena je 5,5 miliona. Prostire se na skoro 750 kvadratnih metara, u okviru kojih se nalaze sedam spavaćih soba i devet kupatila. Još u novembru se šuškalo da će kuća dobiti novog vlasnika, a sada je i zvanično potvrđeno da je stavljena na prodaju.\nImpresivno zdanje koje se često pojavljivalo u njihovom rijalitiju nalazi se u zatvrenom kvartu, okruženo je palmama, a na ulazu nalazi se prelepa fontana. U okviru imanja nalaze se i bazen, đakuzi na otvorenom, a pruža i pogled na cetar Los Anđelesa.\nKloi i Lamar nisu zajedno od avgusta, kada su se pojavile glasine da je košarkaš prevario suprugu i da je zavisnik od narkotika. On od tada živi sa prijateljima u okolini Šerman Ouksa, dok je ona živela u vili. Nije poznato gde će se Kloi preseliti kada se nekretnina proda. Njena sestra Kim trenutno renovira svoj dom sa Kanjeom Vestom u Bel Eru, dok druga sestra Kortni živi sa partnerom Skotom Disikom i njihovom porodicom u Kalbasasu, a mama Kris Džener sa kćerkama Kendal i Kajli boravi u svojoj kući u Hiden Hilsu.\nFoto: SIPA, Truliablog\nTagovi: DekorDomovi poznatihkloi kardašijanLamar Odom\nDeli 2277 Tweet 1423\nIvana Maksimović i Danilo Anđušić: Ne kriju zaljubljenost


Produktna berza: Nema pomaka sa mrtve tačke - Biznis i Finansije\nHome\tVestiEkonomija\tProduktna berza: Nema pomaka sa mrtve tačke\nProduktna berza: Nema pomaka sa mrtve tačke\nby bifadmin 12. februara 2016.\nNepromenjena situacija na domaćem tržištu kukuruza, pšenice i soje, kada su u pitanju cenovna dešavanja, osnovna je karakteristika prometa na “Produktnoj berzi” u Novom Sadu u periodu od 08.02.-12.02.2016. Svega jedan zaključen berzanski ugovor u količini od 50 tona, registrovan je na tržištu kukuruza.\nNiske svetske cene poljoprivrednih kultura svakako parališu izvoznu aktivnost, što dovodi do “pat” pozicija ponude i tražnje u domaćem agraru, kada je u pitanju nepremostivi jaz cenovnih kotacija. I dok se niskim svetskim cenama praktično daje alibi domaćim izvoznicima, za niske cenovne kotacije u tražnji, svakako bi valjalo uraditi kraću analizu uzroka cenovnih kotacija na strani ponude.\nU toku nedelje za nama, najniže cene u ponudi su bile na nivou od 38,00 din/kg, bez PDV-a, na tržištu soje, odnosno na nivou od 16,70 din/kg, bez PDV-a, na tržištu pšenice. Bez obzira što su navedene ponude na nivou prošlonedeljnih zaključenih cena, tražnja nije reagovala. Nešto je bolja situacija na tržištu kukuruza, gde je i registrovan jedini prošlonedeljni berzanski ugovor po ceni od 17,27 din/kg, sa PDV-om (15,70 din/kg, bez PDV-a) i time je, statistički gledano, cena kukuruza u blagom porastu, u odnosu na kraj januara i to za minimalnih 0,64%. Iz navedenog proizilazi zaključak da se cena kukuruza još kako-tako “drži”, dok je evidentan dalji pad cena pšenice i soje.\nNesporno je da su navedene cene iz perspektive izvoznika i dalje visoke, ali šta je sa realnim mogućnostima proizvođača, odnosno ponuđača? Da bi to sagledali treba uzeti u obzir cene pomenutih artikala koje su potencijalni ponuđači plaćali u “otkupu”, u odnosu na aktuelne cene. Pšenica je u prvoj polovini jula 2015., plaćana od 17,50-18,00 din/kg, bez PDV-a, a danas “ne prolaze” ni kotacije po 16,80 din/kg, bez PDV-a. Soja je početkom septembra 2015., plaćana od 40,00-41,00 din/kg, bez PDV-a, a trenutno “vredi” ispod 38,00 din/kg, bez PDV-a. Čak i kukuruz, za koji je rečeno da je realtivno cenovno stabilan, danas beleži cenu od 15,70 din/kg, bez PDV-a, a u drugoj polovini septembra prošle godine, u jeku berbe, za isti se plaćalo oko 16,00 din/kg, bez PDV-a. Računica je i lošija po proizvođače-ponuđače, kada se prethodna računica denominuje u stranu valutu.\nOpšti zaključak je da niko ko iole ozbiljno shvata ekonomiju, neće po nižim cenama od aktuelnih prodavati svoju robu. Čak i onaj kome su finasijska sredstva neophodna, radije će se opredeliti za alternativne izvore finasiranja. Oni na prvi pogled deluju skuplje od podmirivanja finasijskih obaveza prodajom robe sa lagera, ali bi, dugoročno posmatrano, gubitak potencijalnog profita od prodaje primarnih ratarskih kultura, u slučaju očekivanog rasta cena u budućnosti, naneo veću štetu proizvođačima, od plaćanja aktuelne cene drugih izvora finansiranja.\nPRODEX je nakon jednomesečnog pada, kao posledica minimalnog rasta cene kukuruza, zabeležio minimalni rast indeksne vrednosti. Ovaj pokazatelj na današnji dan vredi 200,38 indeksnih poena, što je za 0,33 indeksnih poena više nego prethodne nedelje.\nPočetak nedelje je obeležio pad cena usled prilagođavanja očekivanim provcenama USDA-ovog izveštaja. U utorak objavljen izveštaj je potvrdio procene o visokim zalihama i proizvodnji, što je dodatno poguralo cene na dole. Negativna kretanja na tržištu nafte i pad akcija su takođe stvarali negativan pritisak. Jedini pozitivan efekat na američko tržište agrarnih proizvoda je imao pad vrednosti dolara u odnosu na evro. Negativan efekat na tržištu kukuruza su imali i pad zabeležen na finansijskom tržištu, kao zalihe etanola koje su na najvišem nivou u poslednje 4 godine.\nKukuruz je u odnosuna kraj prošle nedelje pojeftinio za 2,22%, a pšenica za 3,05%.\nSoja je ove nedelje imala obostrana kretanja sa silaznim trendom, da bi sam kraj nedelje obeležio značajniji skok usled neočekivano većeg izvoza iz SAD-a.\nCena fjučersa na soju je u odnosu na kraj prošle nedelje niža za 0,11%, dok je fjučers na sojinu sačmu jeftiniji za 1,46%.\nPad na celokupnom robnom tržištu, kao i negativni trendovi na finansijskom, pre svega u bankarskom sektoru, i pad cene nafte su obarali cene žitarica i u Evropi.\nU Budimpešti je pšenica pojeftinila za 4,02%, a kukuruz za 3,80%. U Parizu je pšenica pojeftinila za 3,47%, dok je cena kukuruza niža za 2,46%.\nPKS: 150.000 mladih niti radi niti se školuje\nOdbrojavanje za kineski juan je počelo


Republika Srpska: Policija dobila savremeni Centar za obuku - Novagaszeta.rs\nPovodom Dana policije Republike Srpske, u bivšoj kasarni u Zalužanima kod Banjaluke u srijedu je otvoren savremeni Centar za obuku Ministarstva unutrašnjih poslova RS.\nOvaj kompleks, koji je proglašen neperspektivnom vojnom imovinom, prostire se na 55 hektara zemljišta i u njegovo opremanje i rekonstrukciju uloženo je više od 6,5 miliona maraka. U njemu će se obučavati svi policijski službenici, a poslužiće i za smještaj više organizacionih jedinica MUP RS.\nPredsjednik RS Milorad Dodik policajcima je čestitao Dan policije, istakavši da Srpska posebnu zahvalnost duguje za više od 780 pripadnika MUP RS koji su poginuli u odbrambeno-otadžbinskom ratu. On je podsjetio da je policija formirana prije 26 godina i da je, pored vojske, imala odlučujuću ulogu u odbrani RS.\n– RS ima sva obilježja države. Sada smo u BiH, prihvatili smo Dejtonski sporazum, ali nas međunarodna zajednica nije poštovala, već je pokušavala da nas slomi i da nama manipuliše – rekao je Dodik.\nOn je naglasio da sloboda Srba zavisi od toga da li imaju svoju državu, dodajući kako je spolja i sa nivoa BiH mnogi i dalje osporavaju i pokušavaju da uruše institucije RS u čemu, kako kaže, neće uspjeti.\n– Za ovu godinu planiran je zaršetak svih radova, uključujući izgradnju strelišta, poligona i objekata za vježbu, pripremu konjice i helikopterskog servisa. Ukupan iznos ulaganja biće oko 10 miliona maraka – istakao je Lukač.\nOn kaže da je ovaj Centar važan za unaprijeđenje rada MUP, koji u svakom trenutku mora da reaguje brzo i adekvatno.\nKao prioritete policije naveo je bezbjednost građana, zaštitu imovine, Ustava i ustavnog poretka RS, i borbu protiv kriminala i korupcije.\nPremijerka Željka Cvijanović smatra da je ovo samo jedno od značajnih ulaganja, podsjećajući da su značajna sredstva uložena u nabavku oružja, opreme, uniforme, vozila…\nDan policije RS obilježen je u svim gradovima RS, gdje su služeni parastosi i položeni vijenci na spomen-obilježja poginulim pripadnicima MUP RS.\nTagged Centar za obuku, policija, RS\nSrpski studenti rade na aplikaciji za informisanje o kanceru


Rast indeksa i prometa | MINA\nNaslovnicaMINA BusinessRast indeksa i prometa\nPodgorica, (MINA-BUSINESS) – Rast indeksa i prometa obilježili su na Montenegroberzi sedmicu u kojoj je iz Ministarstva finansija i socijalnog staranja saopšteno da je u oktobru ostvaren suficit od 2,8 miliona EUR.\nPokazatelj vrijednosti deset najboljih kompanija MNSE10 ojačao je dva odsto na 779,44 poena, a MONEX 1,3 odsto na 10.701,27 bodova.\nPromet, realizovan kroz 29 transakcija, iznosio je 299,13 hiljada EUR i bio je 30 odsto veći nego prethodne sedmice. Najveći udio u prometu imale su akcije Društva za menadžment poslove i upravljanje nekretninama MIG, kojih je u utorak na berzi prodato 70,87 odsto za 225,48 hiljada EUR. Vrijednost akcije u petak je iznosila 1,14 centa.\nPrema podacima Centralnog klirinškog depozitarnog društva, 47,28 odsto akcija Društva za menadžment poslove i upravljanje nekretinama MIG skriveno je iza EK-Zbirnog kastodi računa 1, a 23,68 odsto iza EK-NLB računa. Ostali vlasnici imaju manje od jedan odsto udjela.\nNa berzi su ove sedmice rasle akcije Elektroprivrede 6,3 odsto na 3,19 EUR, Jugopetrola 1,4 odsto na 10,55 EUR, Luke Bar 8,7 odsto na 33,71 cent, Port of Adrie 1,7 odsto na 12 centi i Crnogorskog elektroprenosnog sistema neznatno na 85,1 cent.\nDionice Crnogorskog Telekoma su ostele nepromijenjene na 1,3 EUR, dok je Budvanska rivijera oslabila 1,3 odsto an šest EUR.\nTrgovano je i akcijama Marine Bar, koje su sedmicu završile na 2,18 EUR.\nPromet dionicama fondova iznosio je 265 EUR, a trgovano je jedino Trendom, koji nije mijenjao vrijednost i na kraju sedmice je koštao 5,3 centa.\nOve sedmice je iz Ministarstva finansija objavljeno da je deficit budžeta za prvih deset mjeseci ove godine smanjen na 61,8 miliona EUR ili 1,3 odsto bruto domaćeg proizvoda (BDP), kao i da je 65,8 odsto manji od planiranog.\n„U odnosu na isti period prošle godine, deficit je manji 322,2 miliona ili 83,9 odsto“, naveli su iz Ministarstva.\nOni su dodali da je suficit budžeta u oktobru iznosio 2,8 miliona EUR, što je zabilježeno nakon suficita tri mjeseca zaredom – jun, jul i avgust, kao i primarno ostvarenog u septembru.\nSedmicu je obilježila i najava uprave Kombinata aluminijuma (KAP) o postepenom gašenju ćelija u Elektrolizi, odnosno prestanku proizvodnje aluminijuma od 15. decembra, zbog visokih cijena struje od 1. januara, kada im ističe ugovor sa Elektroprivredom (EPCG).\nCijena električne energije za KAP trenutno iznosi 45 EUR po megavatu, uz porez na dodatu vrijednost (PDV), dok posljednjih mjeseci na međunarodnim berzama ona dostiže vrijednost od 250 EUR po megavatu, zbog gasne i energetske krize.\nIz uprave KAP-a su objasnili da postojeći ugovor ističe krajem godine, a da nastavak snabdijevanja nije dogovoren, već da će prema nacrtu ugovora od 1. januara cijene struje za tu kompaniju biti veće, što bi moglo dovesti do otpuštanja 500 zaposlenih u fabrici.\nNastavak snabdijevanja KAP-a strujom po postojećim cijenama mogao bi EPCG prouzrokovati gubitke od 50 do 70 miliona EUR, zavisno od cijena na međunarodnom tržištu, ili bi one za građane i ostalu privredu morale skočiti 50 do 100 odsto.\nGlavni finansijski direktor EPCG, Miro Vračar, saopštio je da je ta kompanija raspoložena za pregovore, dok je predstavnik Uniprom KAP-a, Nebojša Dožić, poručio da će na pregovore kad god to kažu iz elektroenergetske kompanije.\nU Vladi smatraju da bi pitanje cijene električne energije po kojoj bi EPCG snabdijevala KAP naredne godine, trebalo da riješe predstavnici tih kompanija. Iz Ministarstva kapitalinih investicija su za narednu sedmicu najavili sastanak resornog ministara Mladena Bojanića sa predstavnicima Uniprom KAP-a, s obzirom da se već sastao sa članovima borda direktora EPCG i razgovarao o mogućim modalitetima rješavanja tog problema.\nPremijer Zdravko Krivokapić je krajem sedmice saopštio da očekuje da predlog budžeta za narednu godinu bude usvojen u Skupštini sa 81 glasom. On je naveo da 85 odsto građana podržava najavljene reformske programe, dok 15 odsto se pojavljuju kao skeptici, što je, prema njegovim riječima, prirodno kada je u pitanju bilo koja tema ili aktivnost.\nSedmicu je obilježila i odluka upravnog odbora Fonda penzijskog i invalidskog osiguranja (PIO) o dodjeli jednokratne pomoći penzionerima u Crnoj Gori, koja će biti isplaćena u decembru sa redovnom penzijom za novembar.\nIz Fonda je saopšteno da je za tu namjenu izdvojeno oko 3,1 milion EUR.\n“Penzionerima koji primaju minimalnu penziju biće isplaćena pomoć od 100 EUR, dok će penzioneri čija se penzija kreće u iznosu od minimalne do prosječne penzije, uključujući i ovaj iznos, primiti pomoć u iznosu od 30 EUR”, naveli su iz Fonda PIO.


Vujoševiću i Kovačiću trenerske nagrada za životno delo – RADIO SPORT\n28/04/2022 Radio SPORT Domaća košarka, Košarka, Vesti 0\nProslavljeni košarkaški treneri Duško Vujošević i Zoran Kovačić dobitnici su Nagrade za životno delo „Slobodan Piva Ivković“, najvišeg priznanja koje doduljuje Udruženje košarkaških trenera Srbije.\nOva prestižna priznanja biće im uručena tokom „Beogradske košarkaške klinike – Dušan Ivković“, koja će 1. i 2. jula biti održana u glavnom gradu.\n„Plan je bio da ove nagrade za životno delo budu dodeljene još pre dve godine, ali zbog svih problema koje je donela pandemija virusa korona od toga se odustalo. Sada su se stekli svi uslovi da našim laureatima ukažemo čast na dostojan način. Ovogodišnja Klinika će zaista biti posebna. Osim Etorea Mesine koji je već potvrdio učešće, u završnim pregovorima smo da među predavačima budu i istaknuti treneri iz NBA i NCAA lige, što će celoj ovoj manifestaciji dati dodatnu težinu“, kaže generalni sekretar Udruženja košarkaških trenera Srbije Strahinja Vasiljević.\nIstiče da su Duško Vujošević i Zoran Kovačić predanim radom ostavili neizbrisiv trag u muškoj i ženskoj košarci, ne samo osvajanjem pregršt trofeja već i stvaranjem velikog broja reprezentativaca i reprezentativki koji su pronosili slavu naše zemlje i srpske košarke širom planete i zato nema sumnje da ovo prestižno priznanje ide u prave ruke.\n„Osim nagrade za životno delo, na Klinici će prvi put biti dodeljenje i Zlatne plakete, specijalne nagrade Udruženja košarkaških trenera za doprinose u razvoju košarke u Srbije, a laureati će naknadno biti objavljeni“, naveo je Vasiljević.\nDuško Vujošević je sa Partizanom osvojio čak 23 trofeja, od čega 12 titula nacionalnog i pet regionalnog šampiona, zatim i pet pehara namenjenih pobedniku nacionalnog kupa kao i trofej međunarodnog Kupa Radivoja Koraća 1987. godine.\nBio je juniorski prvak Evrope sa reprezentacijom nekadašnje Jugoslavije, a pehar u Kupu osvojio je i sa rumunskim Klužom.\nDobitnik je i nagrade Aleksandar Gomeljski, za najboljeg trenerea Evrolige, i prvi je stručnjak kome je to pošlo za rukom, a da njegov tim nije postao šampion Evrope.\nZoran Kovačić proslavio se u radu u ženskoj košarci u Crvenoj zvezdi, a posebno sa mlađim kategorijama. Pet puta bio je prvak države sa seniorkama i osvajač šest nacionalnih kupova, dok je sa mlađim kategorijama osvojio čak 18 titula šampiona.\nSa našom seniorskom reprezentacijom osvojio je srebro na Evropskom prvenstvu i dva zlata na Balkanijadama, dok je sa mlađim reprezentativnim selekcijama na svetskim i evropskim prvenstvima osvojio čak 13 medalja.


Direktor Federalne uprave za inspekcijske poslove Anis Ajdinović izjavio je da su danas istekle mjere iz 308 rješenja o izolaciji koja su izdali federalni sanitarni inspektori.\nOd početka epidemije do juče za 25.869 lica istekao je period obavezne izolacije u trajanju od 14 dana, saopšteno je iz Federalne uprave za inspekcijske poslove.\nAjdinović kaže da je Inspektorat Republike Srpske dostavio podatke o 62 lica kojim su sanitarni inspektori tokom jučerašnjeg dana izdali rješenje o kućnom karantinu, te podatke o rješenjima za 274 vozača koji imaju prebivalište u Federaciji BiH.\nInspektorat Brčko Distrikta dostavio je podatke za tri lica kojima je juče izdato rješenja o izolaciji, a koja imaju prebivalište na području FBiH.\nAjdinović je naveo da su od početka epidemije do juče federalni sanitarni inspektori na graničnim prelazima izdali 32.059 rješenja o stavljanju putnika pod zdravstveni nadzor, ograničenom kretanju i izolaciji na period od 14 dana.\nTokom jučerašnjeg dana izdali su 540 rješenja o stavljanju pod zdravstveni nadzor, odnosno ograničenju kretanja van mjesta boravka, i to 326 rješenja o izolaciji, 147 rješenja za vozače, te 27 rješenja za pogranične i 40 za prekogranične radnike, navodi se u saopštenju.\nNadzorima i mjerama federalnih inspektora je od početka primjene mjera obuhvaćeno 3.560 državljana Bosne i Hercegovine s prebivalištem u Republici Srpskoj koji su u Bosnu i Hercegovinu ušli preko graničnih prelaza koji se nalaze na području Federacije BiH, te su spiskovi s imenima, prezimenima i adresama lica blagovremeno dostavljeni Inspektoratu Republike Srpske na dalje postupanje.\nIsto vrijedi i za 357 bh. državljana s prebivalištem na području Brčko Distrikta, za koje su podaci dostavljeni nadležnom inspektoratu.\nIz Uprave podsjećaju da su od donošenja odluke o obaveznom sanitarnom nadzoru svih državljana Bosne i Hercegovine 15. marta, federalni inspektori iz svih deset inspektorata raspoređeni na 14 graničnih prelaza Bosne i Hercegovine na području Federacije BiH, gdje u tri smjene vrše 24-satnu sanitarnu kontrolu putnika.\n"Virgin Atlantic" otpušta hiljade uposlenika i obustavlja rad u Londonu\nSarajevski "Golf klub" kažnjen sa 3.500KM, prijeti kazna od još 3.000


RTCG - Radio Televizija Crne Gore - Nacionalni javni servis :: Region :: Srbija povlači mlijeko iz prodavnica\nAFLATOKSIN 19. 02. 2013. 16:16 >> 16:18 2\nSrbija povlači mlijeko iz prodavnica\nMinistarstvo poljoprivrede Srbije iz prometa povlači mlijeko čiji uzorci pokazuju mogućnost kontaminacije aflatoksinom. Dodatna ispitivanja ispravnosti mlijeka potvrdila su mogućnost prisustva aflatoksina iznad dozvoljenih granica i sporni uzorci biće poslati na superanalizu u Holandiju, prenosi B92 saopštenje srpskog Ministarstva.\nMinistarstvo navodi i da je Veterinarskoj inspekciji naloženo da povuče iz prometa mlijeko "čiji uzorci pokazuju mogućnost nedozvoljene količine aflatoksina, dok ne stignu rezultati superanalize iz Holandije".\n"Zbog različitih rezultata ispitanih uzoraka unutar istog mlijeka, Ministarstvo poljoprivrede će po preporuci Referentne laboratorije Evropske unije poslati sporne uzorke na superanalizu u Holandiju, u laboratoriju koja može sa preciznošću da utvrdi stvarni nivo aflatoksina M1 u mlijeku", navelo je Ministarstvo u Beogradu.\nInspekcija Ministarstva poljoprivrede utvrdiće sa kojih farmi muznih krava potiče mlijeko čiji uzorci su pokazali povišen nivo aflatoksina i daće nalog za obustavu isporuke mlijeka s tih farmi. Ministarstvo je najavilo i pojačanu kontrolu uvoznog mlijeka, jer je "u pitanju regionalni problem".\n"Iako je nivo aflatoksina u nekim uzorcima iznad dozvoljenih granica, daleko je ispod koncentracija koje mogu izazvati probleme", navodi se u saopštenju.\nPodsjetimo, vojvođanski sekretar za poljoprivredu Goran Ješić saopštio je jutros rezultate analize mlijeka proizvođača u Srbiji, po kojoj, 35 uzoraka - 29 ima povećanu vrijednost aflatoksina. Ministarka regionalnog razvoja i lokalne samouprave Srbije Verica Kalanović izjavila je, u međuvremenu, da se stvari drže pod kontrolom i da ne treba upadati u paniku.\nJešić je na svom sajtu, www.goranjesic.net naveo da je u 29 od 35 uzoraka mlijeka, nivo aflatoksina veći od propisanog, koji iznosi 0,05 mikrograma po kilogramu.\nJešić je naveo da su testirana mlijeka proizvođača Megle iz Kragujevca, Dana iz Vrbasa, Somboled iz Sombora, Imlek iz Beograda, Niška mljekara, Subotička mljekara, Sirela iz Maglića, Mlječna industrija Stapar i Šabačka mljekara.\nKod većine proizvođača uočen je povišen nivo aflatoksina u mlijeku, proizlazi iz rezultata koje je Ješić objavio na svom sajtu.\n"Problem nijesu mljekare i krave, već kukuruz", napisao je Ješić noćas na svom nalogu na Tviteru i dodao da problem imaju i mali proizvođači.\nOn je na Tviteru naveo i da su mu prijetili zbog toga što je odlučio da objavi podatke, ali da su prijetnje prestale, jer je, kako je istakao, "javnost čudo".\nJešić je još napisao i da se "za ovo zna od 1. septembra".\nJešić je jutros, na konferenciji za novinare, naveo da su podaci koje je objavio dobijeni od uzoraka uzetih iz maloprodaje na teritoriji Novog Sada, nakon analize u jednoj akreditovanoj laboratoriji iz Bečeja.\n"Poslali smo uzorke u tri laboratorije, u srijedu i petak se očekuju rezultati iz druge dvije. Mi smo tražili od države juče da reaguje, ali niko cio dan nije odgovarao. Kao otac dvoje djece morao sam sinoć da reagujem, jer sam prvo čovjek, a onda državni službenik", rekao je Ješić.\nMinistarka Kalanović: Bez panike\nMinistarka regionalnog razvoja i lokalne samouprave Srbije Verica Kalanović izjavila je da će ministar poljoprivrede Goran Knežević danas razgovarati sa proizvođačima, inspekcijama i laboratorijama o ispravnosti mlijeka.\nKalanović je za TV B92 rekla da se stvari drže pod kontrolom i da ne treba upadati u paniku.\nKalanović je kazala da je potrebno održati zajednički sastanak i iznijeti rezultate laboratorija i uzorke, jer je to stvar za "zajednički sastanak, a ne za ,,Tviter''.\nSaopštila je da će država odmah reagovati, ukoliko su ispitivanja koja je Ješić objavio mjerodavna i urađena u odgovarajućim laboratorijama.\nNa pitanje šta Vlada čeka s preduzimanjem konkretnih mjera, ona ističe da su dosadašnji rezultati ispitivanja mlijeka na prisustvo aflatoksina, i oni državni i oni koje je saopštila Nacionalna asocijacija potrošača, pokazali da je prisustvo aflatoksina u granicama dozvoljenog.\nKalanović je poručila da građani mogu da piju mlijeko koje je na tržištu, jer je sigurno i u skladu sa standardima.\nBiH blokirala pošiljke mlijeka iz Srbije, Slovenije…\nKancelarija za veterinarstvo BiH utvrdila je povećan sadržaj aflatoksina u pošiljkama mlijeka iz Srbije, Slovenije, Mađarske i Njemačke.\nPovećan sadržaj mikotoksina u mlijeku utvrđen je u laboratorijama, nakon što su granični veterinarski inspektori, obavljajući kontrolu, uzeli uzorke mlijeka na graničnim veterinarskim prelazima.\nKancelarija za veterinarstvo BiH saopštila je da su uvoznici mlijeka o ovome obaviješteni, a da će u toku dana biti obaviještene i zemlje iz kojih mlijeko potiče.\n"Sve pošiljke mlijeka kod kojih je utvrđen povećan sadržaj aflatoksina nalaze se u skladištima uvoznika i pod nadzorom su veterinarske inspekcije", navedeno je u saopštenju.\nIz Kancelarije za veterinarstvo ističu da i dalje sprovode detaljne kontrole uvoza mlijeka i mliječnih proizvoda iz svih zemalja, radi zaštite zdravlja stanovništva, prenijeli su mediji u Sarajevu.


D-Link DAP-2660 wireless access point cena, cene Srbija, prodaja Beograd Novi Sad Niš\nD-Link DAP-2660 wireless access point cene\nTrenutno nemamo slike za D-Link DAP-2660\n3.450 din - 6.048 din\n6.515 din - 9.498 din\n36.414 din - 43.890 din\n26.838 din - 31.890 din\nEPonuda nije internet prodavnica već Vam omogućava da brzo i lako nađete D-Link DAP-2660 wireless access point po najjeftinijoj ceni. Naš cilj je da kupci budu što bolje informisani o ponudi D-Link wireless access point DAP-2660 na tržištu Srbije. Vrlo lako nalazite željeni proizvod za kategoriju Access point cene, ne morate da lutate od sajta do sajta za D-Link Access point, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za D-Link DAP-2660 wireless access point sa PRODAVCEM. EPonuda ne može da garantuje potpunu tačnost specifikacije i slika za D-Link DAP-2660 wireless access point. Pre kupovine, podatke za D-Link wireless access point DAP-2660 proverite na sajtu PROIZVOĐAČA.


Dobila spor protiv RS: Banjalučanka Adeleta Kelecija vraća se na posao | Banjaluka.net\nDobila spor protiv RS: Banjalučanka Adeleta Kelecija vraća se na posao\nAdeleta Kelecija iz Banjaluke dobila je pred banjalučkim Osnovnim sudom spor protiv Republike Srpske, koju je tužila, jer je spornim djelovanjem Ministarstva unutrašnjih poslova RS, bila primorana da zatraži sporazumni raskid radnog odnosa u toj instituciji da bi kao policijska službenica otišla u mirovnu misiju OSCE-a u Ukrajinu.\nKelecija je 1. juna 2015. godine dobila saglasnost tadašnjeg načelnika CJB Banjaluka, ali i direktora policije, za neplaćeno odsustvo da bi mogla učestvovati u mirovnoj misiji OSCE u Ukrajini.\nMeđutim, njena molba odbijena je u kabinetu ministra unutrašnjih poslova RS Dragana Lukača i to samo par dana prije njenog najavljenog odlaska u Kijev, zbog čega je ona bila primorana da zatraži sporazumni raskid radnog odnosa.\nTu su ministar Dragan Lukač i njegov kabinet napravili grešku, jer ni ministar niti njegov kabinet nisu mogli odlučivati o odlasku Kelecije u mirovnu misiju OSCE, pošto je to, prema zakonu, u nadležnosti direktora policije. MUP RS je pokušao da se pokrije tvrdnjom da se Kelecija nije javila na konkurs za izbor policijskih službenika BIH koji će učestvovati u mirovnoj misiji i da zbog toga i nije dobila ministrovo odobrenje za odlazak u Ukrajinu.


NAJAVA: UMHCG organizuje radionicu za žene s invaliditetom o pravima na rad i zapošljavanje u Bečićima | UMHCG - Udruženje mladih sa hendikepom Crne Gore\nNAJAVA: UMHCG organizuje radionicu za žene s invaliditetom o pravima na rad i zapošljavanje u Bečićima\n28 Januar, 2021 3:49 pm\nUdruženje mladih sa hendikepom Crne Gore (UMHCG) nastavlja s radionicama za žene s invaliditetom o pravu na rad i zapošljavanje. Tako će sljedeća radionica, biti organizovana u Bečićima, 2. februara 2021, s početkom u 16.30 časova, u hotelu Splendid..\nCilj radionice je podizanje nivoa znanja žena s invaliditetom o pravima u oblasti rada i zapošljavanja. Ovom prilikom će žene s invaliditetom biti edukovane o svojim pravima, načinima njihove zaštite, i motivisane i osnažene za traženje posla ili pokretanje samostalnog biznisa i zaštitu svojih prava u toku zaposlenja i rada.\nSadržaj radionica biće motivaciono – edukativnog karaktera a biće podijeljena i Brošura o pravima žena s invaliditetom na rad i zapošljavanje, kao i maske za lice za zaštitu od prenošenja novog oblika koronavirusa. Radionicama će biti obuhvaćene sljedeće teme: modeli pristupa invaliditetu, višestruka i intersekcijska diskriminacija žena s invaliditetom, garancije prava na rad i zapošljavanje u domaćem i međunarodnom zakonodavstvu, pravo na zaštitu i zdravlje na radu i sl.\nOva aktivnost dio je potgranta i realizuje se u okviru projekta OsnaŽENA, zapOSIena, uključena podržanog od strane Mreže žena Kosova i njenih partnera kroz aktivnosti ”Unaprjeđenje radnih prava žena“. Ovu aktivnost finansira Evropska unija, a sufinansira Švedska agencija za međunarodni razvoj i saradnju (Sida). Sadržaj ove aktivnosti / posta isključiva je odgovornost Udruženja mladih sa hendikepom Crne Gore i ne odražava nužno stavove Evropske unije ili Sida-e”.\nPrijave zainteresovanih kandidatkinja mogu se slati na umhcg2016@gmail.com do 1. februara u 12.00 časova, a za sva dodatna pitanja organizacione i tehničke prirode informacije se mogu dobiti na telefon: 020/265-650 i 069/385-981.\nNapomena: Radionica će se održati u skladu s aktuelnim mjerama zaštite zdravlja propisanim od strane Ministarstva zdravlja.


Univerzitetska bolnica Foča dobila novi savremeni skener\nU Univerzitetskoj bolnici Foča došao je kraj dugim čekanjima na preglede skenerom. Uz postojeći 16 slajsni, bolnica je dobila novi, dvostruko brži 32 slajsni CT aparat, vrijedan milion i po maraka.\n"Mislim da će naši pacijenti biti na vrijeme zbrinuti. Neće biti nikakvih redova čekanja. Stojimo na usluzi i ostalim pacijentima izvan područja naše filijale, kao što smo uvijek stajali", kaže Radmil Marić, direktor Univerzitetke bolnice Foča.\nGodišnje se u Bolnici u Foči liječi oko 13.000 pacijenata, a polovina ih dolazi iz područja koje ova ustanova administrativno ne pokriva. Vlada Srpske je za modernizaciju izdvojila 16,3 miliona maraka. Uz aparate za dijagnostiku, biće obnovljena i ostala oprema, a Bolnica će dobiti i novu Polikliniku\n"Očekujemo da ovaj posao do kraja godine bude završen i da možd za dan Republike ostvrimo sve ovo", kaže Radovan Višković, premijer.\nUniverzitetka bolnica Foča je nastavna baza Medicinskog fakulteta, pa se svakodnevno više od 200 pacijenata, koliko bolnica ima kreveta, susreće sa oko 1.500 studenata i više od 200 ljekara i univerzitetskih profesora.\n"Ja se nadam da će svi mladi ljudi koji ovdje na Medicinskom fakultetu studiraju i žive imati priliku da na savremenoj opremi, u savremenim uslovima zajedno sa kolegama koji rade u ovoj ustanovi dalje uče", kaže Alen Šeranić, ministar zdravlja.\nPremijer Višković razgovarao je i sa načelnikom opštine Radisavom Mašićem i to o zajedničkim prioritetima, prije svega o potrebi da se što prije krene u izgradnju puteva prema Šćepan Polju i Tjentišu. Opština očekuje podršku i u rješavanju problema elektrosnabdijevanja iz alternativnog pravca, kao i u projektima energetske efikasnosti.\n"Očekujemo tu istu energetsku efikasnost na objektu OŠ Sveti Sava koja je jedna od nasjtarijih u Srpskoj, kao i na objektu Medicinskog fakulteta", kaže Radisav Mašić, načelnik opštine Foča.\nVišković je pohvalio opštinsko rukovodstvo na domaćinskom poslovanju i obećao da će i dalje imati podršku Vlade Srpske.\nskeneri Univerzitetska bolnica Foča CT aparat


Mladen Bosić ponovo na čelu SDS\nSkupština Srpske demokratske stranke u Banjaluci ponovo je izbrala za predsjednika stranke Mladena Bosića. Za Bosića je glasalo 266 od 433 delegata, dok je njegov protukandidat Mićo Mićić dobio 167 glasova.\nNakon reizbora predsjednik SDS-a Mladen Bosić izjavio je da je ova stranka može donijeti neophodne promjene u Republici Srpskoj.\n"Pokušaćemo da u narednom periodu još ojačamo kroz izbor novog rukovodstva i novih potpredsjednika stranke i da u dogovoru sa ostalim strankama i ljudima koji smatraju da je neophodno što prije ući u promjene donesemo nešto bolje Republici Srpskoj", poručio je Bosić.\nMićo Mićić čestitao je Bosiću pobjedu na izborima rekavši da je SDS Izbornom skupštinom u Banjaluci pokazao da je demokratska stranka. Mićić je potvrdio da ostaje član SDS-a u punom kapacitetu.\n"U zavisnosti od toga šta stranka bude od mene očekivala radiću sa namjerom da ostvarimo ciljeve da pobijedimo na izborima 2016. i 2018. godine", rekao je Mićić.\nSkupština SDS-a je usvojila i programsku politiku o sveobuhvatnoj obnovi Republike Srpske.\nBosić ponovo na čelu SDS-a\nOcijenjeno je da je ovaj bh entitet u stanju duboke krize u svim segmentima života: od krize legitimiteta političkih institucija, političke krize, ekoomske, kulturne, pa sve do krize morala.\nSDS smatra da prvi neophodan korak u pravcu obnove društva je bezrezervna borba protiv kriminala i korupcije.\n„Samo na taj način moguće je povratiti kredibilitet institucija RS, ponovo vratiti osjećaj opšte društvene pravde i , na kraju , otvoriti prostor za zdrav ekonomski život. Zakon o porijeklu imovine , koji je predložila Srpska demokratska stranka , posmatramo kao neophodan korak u tom pravcu,“ kaže se u deklaracijiSDS-a.\nKao ekonomsko socijalne ciljeve SDS je stavio privredni rast i zapošljavanje. Neophodnim se smatra i decentralizacija Republike Srpske i spuštanje političke moći ka lokalnom nivou.\nSDS je potvrdio i svoju posvećenost Evropskim integracijama .\n„Geografski položaj je odredio da je ovaj prostor okružen zemljama članicama EU i da je zbog toga članstvo garant buduće bezbjednosti, mira i prosperiteta našeg naroda . Proces prihvatanja evropskih standarda u oblasti pravnog, političkog i ekonomskog sistema treba da obezbjedi konkurentnu sposobnost našeg društva. Opredjeljenost za pristupanje EU ni na koji način ne znači i naše distanciranje od saranje sa nama prijateljkim zemljama i narodima koji nisu članovi EU,“ naglašava se u deklaraciji.\nPrema procjeni SDS-a Dejtonskim mirovnim sporazumom RS je stabilizovala i na međunarodnom planu definisala svoj status.\n„Potpisivanjem Dejtonskog mirovnog sporazuma, srpskinarod u Bosni i Hercegovini je uspješno okončao prvu najtežu fazu svoje borbe za ravnopravnost. Pred nama je dugotrajan proces demokratizacije društva kako bi bili sposobni da se uhvatimo u koštac sa iskušenjima koja se nalaze pred nama. Vrijednosti koje želimo, obnoviti i na kojima želimo graditi proces obnove su: sloboda i odgovornost, jednakost i pravda, solidarnost i supsidijarnost. Njihov temelj je i u doktrini ljudskih prava kao nedodirljivomfundamentalnom principu modernog društva", objašnjava se u deklaraciji SDS-a .


Đukanović: Crna Gora u NATO-u do polovine 2017. - Sputnjik Srbija\n13:40 17.03.2016 (osveženo 13:41 17.03.2016) Preuzmite kraći link\nCrna Gora može da očekuje da će do polovine 2017. godine postati punopravna članica NATO-a, izjavio je crnogorski premijer Milo Đukanović u sinoćnom intervjuu za rusku televiziju „Dožd“, koji je preneo crnogorski javni servis.\nNa pitanje da li strahuje da njegova želja da zemlja bude stabilna može da poremeti odnose sa Rusijom, Đukanović je odgovorio da se Crna Gora s poštovanjem odnosi prema više od tri stotine godina dugoj istoriji odnosa sa Rusijom, ali da „ima pravo i sposobna je da sama određuje svoj put u budućnost“.\nTo što, kako je naveo, Crna Gora vidi svoju budućnost u EU i NATO-u „nije usmereno ni protiv koga, pa ni protiv ruskih partnera“.\n„Naš put u EU i NATO je u našim interesima, ali nije ni na koji način izazvan željom da nekome nanesemo štetu. Žao nam je zbog načina na koji Rusija percipira naše članstvo u NATO-u. Nadamo se da je to prolazno i da ne nosi sa sobom opasnost od trajnog narušavanja odnosa Crne Gore i Rusije“, rekao je Đukanović.\nOn je dodao da je sadašnji odnos Rusije prema crnogorskom članstvu u NATO-u prvenstveno posledica pogoršanja odnosa između Rusije i Zapada, Rusije i SAD i Rusije i EU.\n„Crna Gora se našla na liniji vatre između Rusije i Zapada. Ne smatramo da je Rusija protiv crnogorskog članstva u NATO-u zbog značaja Crne Gore ili zbog vojne opasnosti. Ne. Mi smatramo da je Rusija protiv crnogorskog članstva u NATO-u zbog zaoštrenih odnosa sa EU i NATO-om“, naveo je crnogorski premijer.\nPovodom ranijih izjava da iza protesta u Crnoj Gori stoji Rusija, Đukanović je kazao da crnogorska opozicija ima „nedvosmislenu podršku ruske politike“.\n„Praktično, svi lideri tih uličnih protesta su poslednjih meseci češće bili u Rusiji nego u Crnoj Gori. Primali su ih na visokom nivou, počevši od rukovodstva Dume do lidera ključnih ruskih partija. A oni sa susreta sa ruskim zvaničnicima šalju signale stanovništvu Crne Gore da ih Rusija podržava u njihovoj nameri da spreče ulazak Crne Gore u NATO“, smatra Đukanović.\nOn je istakao da su i ranije postojale nesuglasice u politici između dveju zemalja, ali da „nije dobro ako Rusija danas ima kontakte samo sa onima koji su protivnici crnogorske države“.\nĐukanović je ocenio da opozicija u Crnoj Gori pokušava da se predstavi kao proruska, ali da je to „neiskreno i lažljivo“.\nNa pitanje da li u Crnoj Gori očekuje pripadnike ruskih specijalnih snaga koji su učestvovali u operaciji pripajanja Krima Rusiji, Đukanović je odgovorio da se „iskreno nada da neće doći“.\nopozicija, sankcije, protesti, NATO, EU, Milo Đukanović, Crna Gora


Preko novog zakona lakše do legalizacije – Bankar.me\nJuly 29, 2020 Članci, CRNA GORA, NEKRETNINE, SVE VIJESTI Leave a comment\n“Većina važećih planskih dokumenata sadrži smjernice kojim su u prostoru prepoznati bespravno sagrađeni objekti. Kroz planske dokumente je ‘uklopljen’ veliki broj objekata pod uslovom da ne narušavaju osnovnu razvojnu koncepciju planskog dokumenta”, kazao je Čanović.\n“Takođe, predložena je mogućnost donošenja rješenja o legalizaciji za pomoćne objekte u skladu sa propisima opština, te precizirano da se za njih ne izdaju smjernice za usklađivanje spoljnog izgleda, što je slučaj kod ostalih bespravnih objekata”, kaže Čanović.\n“Kako je orto-foto snimak izrađen i dostavljen katastru, a ovaj ga preklopio sa važećim digitalnim podlogama i učinio dostupnim na internet stranici, ta obaveza produžava vrijeme provjere dokumentacije, pa je predloženo njeno ukidanje”, kazao je Čanović.\n“Predložene su i izmjene u sadržaju elaborata premjera izgrađenog objekta kolektivnog stanovanja, jer se u važećem zakonu izrađuje za čitav objekat. Izrada elaborata za čitav objekat podrazumijeva mjerenje svih posebnih djelova objekta, odnosno ulazak ovlašćenog lica-geodetske organizacije u posebne djelove uz pristanak vlasnika posebnog dijela, a izmjenama zakona data je mogućnost izrade elaborata za posebni dio objekta u svrhu njegove legalizacije”, naglašava Čanović.\n“Vlasnik bespravnog objekta dužan je dostaviti analizu privrednog društva koje je ispitivalo statičku i seizmičku stabilnost bespravnog objekta u zavisnosti od površine. Predloženo proizilazi iz potrebe da se smanje troškovi i omogući legalizacija kolektivnih stambenih objekata. Izrada analize statičke i seizmičke stabilnosti objekta ostaje obaveza imajući u vidu bezbjednost onih koji žive u tim objektima, trećih lica i imovine. Analize statičke i seizmičke stabilnosti ne treba da se rade ni za pomoćne objekte, što umanjuje troškove legalizacije”, objasnio je Čanović.\n“Jedinica lokalne samouprave dužna je da sredstva sakupljena u procesu legalizacije koristi za komunalno opremanje građevinskog zemljišta, te na taj način unaprijedi uslove života u područjima zahvaćenim bespravnom gradnjom, i uspostavi urbanu revitalizaciju tih područja”, kazao je sagovornik Pobjede.\n“Cilj je ukidanja obaveze izrade projekta izvedenog stanja bespravnog objekta pojednostavljenje postupka legalizacije, ali koje neće ići na štetu bezbjednosti imalaca objekata i trećih lica”, kazao je Čanović.\nPOJMOVIlegalizacija objekata nelegalni objekti\nPrevious ECB pozvala banke da pričekaju sa isplatom dividendi\nSljedeći Online šoping u doba korona cvjeta: eBay bilježi vrtoglave cifre


29. Kopaonik biznis forum će biti održan u tradicionalnom terminu od 6. do 9. marta 2022. godine. Na naše veliko zadovoljstvo, najznačajnije okupljanje privredne, akademske i političke elite biće ponovo upriličeno na tradicionalnom mestu, u Kongresnom centru renoviranog hotela „Grand“ na Kopaoniku. U pripremnom periodu i tokom samog foruma na sajtu www.kopaonikbusinessforum.rs biće postavljene sve informacije o agendi, učesnicima, sponzorima, kao i dnevni pregled vesti i najznačajnijih dešavanja na forumu.\nProgram Kopaonik biznis foruma 2022, njegova struktura i lista učesnika biće objavljeni u drugoj polovini decembra tekuće godine.\nPrijava učesnika za Kopaonik biznis forum 2022 počinje 10.01.2022. godine.


InfoBrcko.com - Brčko: Održana javna debata o finansiranju neprofitnih organizacija\nBrčko: Održana javna debata o finansiranju neprofitnih organizacija\nBrčko: Održana javna debata o finansiranju neprofitnih organizacija\tIstaknuto\nGrupa od 40 nevladinih organizacija iz Brčkog održala je javnu debatu o finansiranju neprofitnih organizacija iz budžeta distrikta, s ciljem da se Vladi distrikta ponude najbolja rješenja za novi zakon o udruženjima i fondacijama.\nDirektor Omladinskog centra "Vermont" Damir Radenković smatra da transparentno treba da bude sve, od raspisivanja konkursa, dodjele sredstava i njihove implementacije do izvještaja.\n"Protekle 23 godine, koliko sam u nevladinom sektoru, niko nikad nije pratio implementaciju sredstava. Možemo napisati da smo uradili bilo šta, to niko nije iskontrolisao. Vjeruje se na riječ, a onda tražimo neke račune i papire kojima mi to, uslovno rečeno, ofarbamo", rekao je Radenković novinarima.\nKoordinator Centara civilnih inicijativa Ljubinko Đurić rekao je da je na debati predstavljena i metodologija za praćenje raspodjele sredstava neprofitnim organizacijama, te da se njen prvi izvještaj očekuje do kraja mjeseca, a drugi krajem godine.\nUz javnu debatu organizovana je i ulična akcija podjele letaka građanima sa informacijama o načinima dodjele budžetskih sredstva nevladinom sektoru u Brčkom.\nJavna debata i ulična akcija organizovani su uz podršku Centara civilnih inicijativa, Transparensi internešenela i Centra za razvoj medija i analize.


Napredni metro i kapitulacija struke (6) - Karlo Polak - Dnevni list Danas\nPočetna » Kolumne » Karlo Polak » Napredni metro i kapitulacija struke (6)\nPlan drumskog tunela od Ekonomskog fakulteta do Cvijićeve je poseban poraz urbanističke i saobraćajne struke.\n0Piše: Karlo Polak 16. januara 2019. 15.00\nIspod istorijskog centra se već odavno planirao splet metro koloseka, i svaki nivo više nekog tunela u tom području „gura“ neke nove tunele u geološki nepovoljnije zone. Taj skupi tunel se, umesto neke saobraćajnice sa prvenstvom prolaza u neprekidnom toku opet planira sa običnom semaforizovanom raskrsnicom na kraju. Odnosno skupi drumski sistem most-tunel će već na samom početku imati usko grlo kod Ekonomskog fakulteta. I na kraju, pogažena su predizborna obećanja i prioritet dat tom drumskom tunelu umesto metroa ispod centra grada. Naime, dok jedan par podzemnih automobilskih traka omogućava jedva oko 4.000 automobilskih putnika na sat u oba smera, jedan par koloseka za neku vrstu putničkog šinskog prevoza omogućava minimum 50.000 putnika na sat kroz taj tunel, pa i preko 120.000. Pri tome, bez značajnog pada srednje brzine pri visokom opterećenju, i uz garantovano vreme putovanja.\nI mnogo bagatije države se mnogo teže opredeljuju za drumske nego za železničke tunele iz tih razloga. Grade se tamo gde izuzetno skraćuju i olakšavaju put preko planinskih masiva, neki put zbog zaštite ekološki važnih područja, a u centrima gradova, da se stvori alternativni pravac prilikom širenja pešačkih zona i zona umirenog saobraćaja. A to se radi tek u fazi kada je sistem šinskog prevoza u centru već jako razvijen. U starim urbanističkim planovima početak bazisnog tunela ispod Terazijskog grebena je planiran od Savskog trga, a ne Ekonomskog fakulteta. Ta pozicija je planirana pored svega i radi izbegavanja preklapanja sa tunelima za metro i regionalni metro.\nTaj tunel se nadovezuje na most, koji se na oba kraja završava kružnim tokovima, kroz čije sredine prolazi tramvaj. Pravilo struke, ali i zdrave logike je da kada se pravi skupi, veliki, široki most preko velike reke, da se nadovezuje sa obe strane na glavni tok ili račvu glavnih pravaca sa prvenstvom prolaza. Kružni tok može biti deo sistema pristupa mostu, ali imati ga kao jedini pristup je razbacivanje sa kapacitetom skupe infrastrukture.\nU međuvremenu, dok su svi drumovi preko Save prezagušeni, planira se potpuno zatvaranje i rušenje jednog od mostova u toku gradnje novog. To bi trajalo cele tri godine, ukoliko se opet ne probiju rokovi. Već je obustavljen saobraćaj na mostu koji omogućava vezu lokacije Novobeogradskog buvljaka sa centrom Beograda za 6 minuta. U pitanju je veza preko Starog železničkog mosta po projektovani parametrima u slučaju dobrog održavanja železničke infrastrukture. Pred samo zatvaranje Železničke stanice to rastojanje je voz prelazio za 13 minuta. Ta relacija se pri najvećim gužvama ostalim prevozima prelazi pola sata ili duže, u vreme kada najviše ljudi putuje. Odnosno jedini most koji trenutno omogućava relativno brzu vezu leve strane Save sa centrom grada se pretvara u držač za kafiće.\nJedna dodatna ludost je metro tunel ispod Save. Metro tuneli ispod reka se prave na rekama blizu ušća gde uplovljavaju prekookeanski brodovi (NJujork, Roterdam), u gradovima gde su obale reka okovane istorijskim građevinama (Prag, Budimpešta) i kada je to deo odbrambene infrastrukture globalne sile (Moskva, Vašington). Beograd nije ništa od ta tri, a još se nedaleko od obale uzdiže Terazijski greben oko 40 metara iznad reke. Svi raniji metro planovi su predviđali metro most baš kako bi se omogućio blag uspon do Glavne pošte. Odatle je predviđana jednostavnija i jeftinija podzemna gradnja neposredno ispod ulice.\nSledeće srede: Napredni metro i urušavanje GSP-a


Poseta srednjoškolaca fabrici Mei Ta | GEM info\nPoseta srednjoškolaca fabrici Mei Ta\n7. decembra 2017. 27. januara 2018. Redakcija 0 Comments Mei Ta, Miroslav Čučković, obrenovac\nUčenici završnih razreda Poljoprivredno – hemijske škole obišli su pogon fabrike Mei Ta u Bariču zajedno sa predstavncima Gradske opštine Obrenovac. Srednjoškolci su bili u prilici da vide kako izgleda organizacija rada i proces proizvodnje u jednoj od najvećih fabrika na teritoriji grada Beograda.\nSrednjoškolce iz Obrenovca je pozdravio jedan od direktora Mei Ta a nakon obilaska upravne zgrade i kratkog upoznavanja sa radom u fabrici mladi obrenovčani su obišli pogon mašinske obrade.\nOvom prilikom ćete moći da vidite kako izgleda novo lice naše kompanije kako biste mogli sami da isplanirate svoju budućnost. Ovo će biti prilika da obiđete pogon i vidite kako se radi u ovoj kompaniji – rekao je Čen Čan-Čing generalni direktor fabrike Mei Ta.\nObrenovac je grad koji je više decenije unazad bio na stubovima ekonomskog razvoja koja su činila dva giganta, a to je bila Termoelektrana Nikola Tesla i Prva iskra u Bariču. S obzirom na okolnosti koje su se dešavale u prethodnom periodu i to da ste vi rođeni 1999. godine u trenucima kada je fabrika koja je postojala na ovom prostoru srušena bombardovanjem i koja je suštinski ugasila sva radna mesta koja su bila u toj kompaniji. rekao je predsednik opštine Obrenovac, Miroslav Čučković.\nRušenje tog pogona predstavljao je početak našeg ekonomskog propadanja jer je više hiljada ljudi ostalo bez posla, jer je većina ljudi koja je živela na selu vratila se na sel, naši zemljani posedi su od 3 do 5 hektara i od toga se nije moglo živeti mi smo imali ekomsku stagnaciju odnosno propadanje dve i po decenije unazad. Maštali smo o ovom jednom projektu oživljavanja industrijske zone, krenuli smo u realizaciju tog projekta zajedno sa našim partnerima i vidite kako danas izgleda ova kompanija. Izgradnjom ove fabrike broj radnih mesta će se duplirati što je šansa za posao učenika završnih razreda koji su obišli fabriku.\nSvrha posete je da oni vide fabriku da u njima možda probudimo želju da u narednom periodu svoje zaposlenje pronađu baš u ovoj kompaniji – rekao je član Veća GO Obrenovac, Miloš Stanojević.\nOd izuzetnog je značaja da ovi mladi ljudi non stop rade na sebi ,da unapređuju svoja znanja i sposobnosti u cilju lakšeg zapošljavanja. S tim u vezi opština organizuje i u toku je besplatan kurs engleskog jezika koji je veoma potreban i gotovo neophodan za rad u ovakvoj fabrici.\nOpština je do sad sprovela jedan kurs i svi ti mladi ljudi su sada zadovoljni i uspeli su da nađu posao upravo ovde. U 2018 godini opština će nastaviti sa organizovanjem kurseva engleskog jezika jer je u planu otvaranje novih radnih mesta u fabrici Mei Ta, a politika ove firme je zapošljavanje ljudi iz opštine Obrenovac – istakla je načelnica Odeljenja za razvoj opštine Obrenovac Maja Lalić.\nŠeruj post "Poseta srednjoškolaca fabrici Mei Ta"\n← Donacija meda za stonotenisere\nFutsal klub Kolubara osvojio Kup Beograda →


Active Hydrogen Professional Cream 50 ml sadrži visoku koncentraciju molekularnog vodonika od 6,6 ppm, što dokazuje izveštaj Instituta za opštu i fizičku hemiju, koji možete pogledati ovde. Stabilna formula obezbeđuje pojačano i produženo dejstvo.\nActive Hydrogen Professional Cream 50 ml je super-zasićena alkalna (bazna) krema pH do 8,5 sa nano mehurićima molekularnog vodonika.\nActive Hydrogen Professional Cream 50 ml je prvenstveno namenjen za profesionalne sportiste, sportske lekare, fizioterapeute, fizijatre i sve one koji se izlažu jakom fizičkom naporu prilikom treninga. Posebno se preporučuje za akutne i hronične bolove kao i za teže povrede u ranoj fazi lečenja.\n✔ Smanjuje i zaustavlja upalne procese\n✔ Ublažava i eliminiše bol kod povreda i upalnih procesa\n✔ Dovodi do smanjenja i nestanka otoka i modrica\n✔ Neutrališe negativne efekte lučenja mlečne kiseline u mišićima\n✔ Ubrzava oporavak od povreda\nIzveštaj instituta za opštu i fizičku hemiju Beograd


Čišćenje i uređenje javnih površina – JKP "Čistoća" Čelić\nČišćenje i uređenje javnih površina\nYou are here: JKP "Čistoća" Čelić > Čišćenje i uređenje javnih površina\nJavno komunalno preduzeće u svojoj djelatnosti se bavi i čišćenjem i održavanjem javnih površina. U tu svrhu raspolažemo sa jednom autočistilicom za čišćenje asfaltnih površina. Za kvalitetnije i djelotvornije obavljanje ovih aktivnosti neophodno je obezbijediti odgovarajući izvor finansiranja. Za 2020. godinu potpisan je ugovor sa općinom Čelić o čišćenju lokalnih puteva na području općine Čelić od snijega i leda. Zimsko održavanje ulica i saobraćajnica obuhvata radove na čišćenju ulica i saobraćajnica od sniježnih padavina i sprečavanju stvaranja poledice na istim.\nKupljena je freza za čišćenje trotoara od snijega i leda kako bi se obezbjedilo da pješaci, a prije svega učenici mogu sigurnije koristiti pješačke staze za vrijeme sniježnih padavina.\nU toku 2020 godine planirana je kupovina manjeg kamiona (Unimag) čija će prvenstvena namjena u zimskom periodu biti čišćenje manjih ulica od snijega i leda, u koje zbog svojim dimenzija ne može da uđe naš veliki kamion.\nNa taj način bi zaokružili cjelokupan sistem održavanja lokalnih puteva u zimskim uslovima, te bi JKP samo moglo da vrši cjelokupan posao, za razliku od ranijeg perioda kada smo morali tražiti podizvođača.


Vreme 1133 - Beograd: Protest vlasnika splavova -->\nNezadovoljni visinom zakupa koju bi trebalo da plate za svoje lokale, više od 60 vlasnika splavova protestovalo je, u petak 14. septembra, ispred beogradske skupštine grada. Splavari zahtevaju da se poništi Konkurs za dodelu mesta za splavove na Dunavu i Savi, koji je raspisao Grad, jer tvrde da je Konkurs nezakonit, s obzirom na to da je određivanje visine i naplaćivanje takse u nadležnosti države, a ne Grada.\nAdvokat splavara Vesna Josić ističe da je gradskoj vlasti Zakonom o plovidbi i vodama preneta nadležnost da određuje delove obala i vode na kojima će da odobri postavljanje objekata, ali za Plan kojim se ta oblast reguliše potrebno je odobrenje Ministarstva infrastrukture i Direkcije za vodne puteve Plovput, a Grad to odobrenje nije ni tražio. "Zakon jasno kaže da visinu naknade za plovidbu i držanje plovila na vodnom putu određuje Vlada Republike Srbije, mada ona uredbu o visini naknade nije donela. Grad je preuzeo da samoinicijativno odredi visinu naknade. Skupština je Odlukom zadužila Gradsko veće da posebno uredi pitanja vezana za tu oblast. Taj organ zatim donosi Pravilnik o izboru korisnika, kojim gradonačelniku daje pravo da odredi cenu koju vlasnici splavova saznaju tek objavljivanjem konkursa", kaže Josićeva.\nTakođe, konkursom je određeno da samo pravna lica, odnosno registrovani za ugostiteljsku delatnost, mogu da konkurišu, što je onemogućilo privatne vlasnike da svoje splavove iznajmljuju.\nPrema novom pravilniku, vlasnici objekata koji se nalaze na najboljim lokacijama treba da izdvoje 15 evra po kvadratu. Oni, međutim, smatraju da su cene zakupa prevelike pošto u zemlji vlada kriza, a splavovi su puni gostiju samo šest meseci godišnje. Osim toga, cena takse je određena paušalno, za razliku od republičke naknade za upotrebu vode kao vodnog dobra, kao i komunalne takse koje se plaćaju po metru kvadratnom, dok njihovu visinu određuju stručne službe.\n"Ne može gradonačelnik paušalno da određuje visinu zakupa splavova i da se ograđuje uređivanjem obale. Splavari prvi žele da im se uvede red i infrastruktura u priobalju, ali sve mora da ide po zakonu i mora da postoji neka razlika između malih i velikih. Ne mogu istu cifru da plaćaju vlasnici velikih diskoteka i vlasnici malih kafića i restorana. Nećemo dozvoliti da nas Grad i Ministarstvo, kojima se obraćamo već pet meseci, ignorišu po ovom pitanju", objašnjava Vesna Josić.\nIzmeđu ostalog, vlasnici beogradskih splavova smatraju da je zakupnina visoka, jer su oni sami gradili objekte i već dve decenije rade legalno i traže da se oformi komisija koja bi proverila poslovanje splavara i utvrdila realnu cenu zakupa.\nVlasnica jednog od splavova Ljilja Milanović kaže da nije konkurisala niti ima nameru jer smatra da je cifra od preko dva miliona dinara, koliko bi iznosio zakup na godišnjem nivou, prevelika. "Svako ko radi normalno i pošteno u ovoj zemlji ne može sebi da priušti sebi toliki novac od ovog posla. Ako treba da se borim za koru hleba u 21. veku, onda nam ne treba ni država, ni sistem, ni ništa", kaže Milanovićeva za "Vreme".\nU gradskoj upravi ističu da je donošenje odluke o postavljanju plovila i raspisivanje konkursa bilo u skladu sa zakonom i da je to jedini način da se uvede red na beogradskim rekama. Oni smatraju da se ne uvode novi "nameti" vlasnicima splavova, već red u oblast koja je neregulisana u poslednjih 30 godina. Konkursom se obezbeđuju bezbednosni uslovi, a tvrdnje vlasnika splavova da im se narušava pravo da slobodno raspolažu svojom imovinom su neosnovane, tvrde gradske vlasti.\n"Ovo nisu novi ‘nameti’ vlasnicima, već ispunjavanje obaveze koje imaju i drugi građani – kako vlasnici nepokretnosti tako i vlasnici ugostiteljskih objekata", poručuju iz Sekretarijata za stambene i komunalne poslove i dodaju da se ovim konkursom ni na koji način ne narušava ustavno pravo građana na slobodno raspolaganje sopstvenom imovinom. "Ovde je reč o raspolaganju mestom na obali koja je javno dobro, a nije privatna svojina, pa se to mesto ne može dati u zakup trećem licu, već njom upravlja Grad Beograd koji propisuje uslove i način njenog korišćenja", naglašavaju u Sekretarijatu za stambene i komunalne poslove.\nU saopštenju Uprave za vodu navodi se da je na sastanku predstavnika Grada, Sekretarijata za komunalne poslove i gradske Uprave za vode dogovoreno da će ponavljanje Konkursa za plutajuće i plovne objekte na obalama sačekati sledeći sastanak predstavnika Grada i grupe nezadovoljnih vlasnika splavova, koji će biti održan za deset dana.


VojvodinaCafe - Sadnja vetrozaštitnog pojasa u okolini Vrbasa\nVest objavljena: 20.11.2016 10:36\nPrioritet su putevi Vrbas-Feketić, Vrbas-Kucura i Kula-Savino Selo, gde je prethodnih zima bilo velikih problema sa snežnim smetovima.\nPrema rečima Duška Ćutila, Člana Opštinskog veća zaduženog za komunalno-stambene poslove i privredu - Vrbas poslednjih godina ulaže značajna sredstva u obnovu vetrozaštitnih pojaseva na putevima.\n"Donacija "Karitasa" za kupovinu sadnica od 700.000 RSD je veoma značajna za nas i prioritet će biti put Vrbas - Feketić, a nakon njega i drugi pravci. Već sada imamo dogovor o nastavku saradnje sa "Karitasom" za narednu godinu, i mi kao Opština jako cenimo donatore u ovako važnim projektima".\nVetrozaštitni pojasevi su nekada postojali na celoj teritoriji Vojvodine, ali su vremenom proređeni. Razlozi su prirodno propadanje drveća usled bolesti ili vremenskih nepogoda, nekontrolisana seča od strane neodgovornih pojedinaca i nedostatak sredstava za održavanje u lokalnim samoupravama.\n"Putevi u Vojvodini su nekada u potpunosti bili pokriveni vetrozaštitnim pojasevima", kaže Jovana Lončarević, magistar Civilne zaštite i stručni saradnik "Karitasa" iz Beograda.\n"Vetrozaštitni pojasevi su naročito bitni za lokalne samouprave i za gradjane koji koristi lokalne puteve. Potrebna su tri nivoa sadnje: visoko i srednje drveće,kao i žbunaste vrste. Tamo gde su naročito jaki vetrovi preporučuje se četvrti nivo sadnje Sada je situacija takva da lokalne samouprave nemaju novca za obnovu vetrozaštitnih pojaseva i zato smo mi tu".


Kada se pogleda novija istorija Crvene zvezde, jasno je da navijači nemaju većeg heroja od Milana Pavkova.\nNapadač iz Begeča je one beogradske noći režirao veliku pobedu protiv Liverpula, a sada je planove pokvario Milanu.\nTaman kada je ekipa Stefana Piolija pomišljala da je posao gotovo i da je pobeda arhivirana, korner, skok, udarac i lopta je bila iza leđa Donarumi, a na semaforu je isticao treći minut nadoknade. Nije bilo više vremena za preokret, ali jeste za veliko slavlje Zvezdinih igrača.\nJoš od golova Liverpulu, navijači Pavkovu pevaju pesme, a ovaj momak je doživeo nešto što mnogi igrači Zvezde mogu samo da sanjaju, da im peva kompletan stadion. Ima čak i dve različite pesme koje mu navijači pevaju, a njegov podvig opevan je čak i u guslarskoj izvedbi, koja je ponovo hit.\nI društvene mreže preplavljene su objava koje se tiču Pavkova, a sada su ponovo aktivirali neki stari mimovi, ali su napravljeni i neki novi.\nNeki su išli čak i dotle, da su Pavkova proglasili novim patrijarhom, jer je upravo 18. februara i proglašen novi poglavar Srpske pravoslavne crkve.\nTu su i neke stare fotografije Pavkova, sada osvežene, kao ona gde je Alison, uz kog je sada Donaruma, a na pojedinim napadač crveno-belih u naručju drži kolege iz suprotnog tabora, Ibrahimovića i Mandžukića.\nPogledajte neke od montaža koje od gola Pavkova kruže društvenim mrežama:\nMilan Pavkov montaže\nFoto: ciganiludacii / Instagram\nFoto: Instagram/Milan_pavkov_9 / Instagram


Dodela Oskara 2021 i van SAD-a | Svet serija\nDodela Oskara 2021 i van SAD-a\n“Oskar” će se prvi put u istoriji filmskih nagrada održati van SAD-a.\nOvogodišnja ceremonija dodele Oskara možda će se prvi put održati ne samo u Sjedinjenim Državama, već i u Velikoj Britaniji i Francuskoj. Hollywood Reporter o ovome piše pozivajući se na organizatore.\nKako je pandemija COVID-9 naglo porasla u Evropi, mnogi kandidati za nagradu izrazili su zabrinutost zbog mogućnosti da prisustvuju ceremoniji 25. aprila u Los Anđelesu. Ranije su organizatori “Oskara” zahtevali da glumci, reditelji, scenaristi i drugi predstavnici filmskog posla budu lično prisutni ili uopšte neučestvuju ceremoniji.\nU isto vreme, producenti su ponovo pozvali sve goste predstojeće ceremonije, koji legalno i bezbedno mogu da odlete u Los Anđelesu, da lično učestvuju u predstavljanju statueta. Organizacioni odbor Oskara pripremio je za njih poseban karantinski centar, gde će morati da provedu nekoliko dana u skladu sa ograničenjima uspostavljenim u gradu. Za one koji su vakcinisani, period samoizolacije će se skratiti.\nPROČITAJTE: Novi detalji u vezi serije “Pekar i lepotica”\nU februaru je Američka filmska akademija najavila da će se dodela Oskara istovremeno održavati na nekoliko lokacija u Los Anđelesu. Ovaj format će svima omogućiti da učestvuju lično i istovremeno se pridržavaju karantinskih mera. Prenos će se odvijati iz Dolbi teatra, kao i iz dvorišta centralne stanice Union Station u Los Anđelesu.\nU martu su organizatori najavili da neće biti moguće učestvovati u dodeli Oskara putem video veze.\n“Potrudićemo se da organizujemo bezbedno i prijatno veče za sve vas lično i za milione ljubitelje filmova širom sveta i smatramo da će virtuelni aspekt umanjiti ove napore”, rekao je organizacioni odbor ceremonije u pismu.


source.ba | EP 2024: Njemačka u prednosti u odnosu na Tursku\nEvropska fudbalska unija izrazila je u petak zabrinutost zbog nepoštivanja ljudskih prava u Turskoj koja je kandidat za domaćina Evropskog prvenstva 2024. godine.\nKadetska nogometna reprezentacija BiH se plasirala na Evropsko prvenstvo\nUEFA uvjetno diskvalifikovala Rusiju s Evropskog prvenstva\nStade de France spreman za prvu utakmicu Evropskog prvenstva\nCasillas: Vjerujem da možemo osvojiti Evropsko prvenstvo\nU toku sljedeće sedmice UEFA će objaviti ko će biti domaćin Evropskog prvenstva 2024. godine, a pored Turske kandidovala se i Njemačka.\nUEFA je u petak izrazila zabrinutost zbog represivne politike režima predsjednika, Recepa Tayyipa Erdogana, kao i nedostatku prijedloga u kandidaturi koji bi trebalo da pokažu način na koji će biti zaštićena ljudska prava.\nIzvršni komitet UEFA glasat će o domaćinu Evropskog prvenstva 2024. u četvrtak, a isti taj odbor koji je Turskoj dodijelio organizaciju finala Lige šampiona 2020. godine sada izražava zabrinutost zbog kršenja ljudskih prava.\n"Nedostatak akcionog plana u vezi sa ljudskim pravima je stvar za zabrinutost", saopšteno je iz UEFA-e.\nIstovremeno, to će pokušati da iskoristi Njemačka koja dosta pažnje u kampanji za organizaciju Evropskog prvenstva upravo polaže na političku situaciju u Turskoj, a iz UEFA-e kažu da su zadovoljni kandidaturom ove zemlje.\n"Kandidatura Fudbalskog saveza Njemačke je kvalitetna i ispunjava sva očekivanja kada je riječ o političkim pitanjima, društvenoj odgovornosti, održivosti i ljudskim pravima", saopšteno je.\nDodatni problem za Tursku je i ograničeno reklamiranje alkoholnih proizvoda što bi moglo da dovede do konflikta UEFA-e sa sponzorom - kompanijom koja proizvodi pivo i ima pravo reklamiranja i točenja alkohola na mečevima, prenosi Sport Klub.


Republika / Italijanska delegacija sa ministrom policije: Srbija je jedan od najvažnijih strateških partnera\nsreda, 26. 6. 2019.| 14:22\nPotpredsednik Vlade Republike Srbije i ministar unutrašnjih poslova dr Nebojša Stefanović sastao se danas u Beogradu sa delegacijama Ministarstva unutrašnjih poslova i Ministarstva spoljnih poslova Republike Italije, sa čijim predstavnicima je razgovarao o migracionoj politici i unapređenju saradnje naših zemalja u oblasti upravljanja granicom.\nMinistar Stefanović sa italijanskom delegacijom\nMinistar Stefanović rekao je da je Republika Srbija spremna da bude deo zajedničkog evropskog rešenja po pitanju migracija, dodavši da želimo da zajedno sa italijanskim službama radimo na sprečavanju krijumčarenja i trgovine ljudima. Stefanović je, takođe, izrazio spremnost za razmenu važnih informacija između policija dve zemlje, kada je reč o svim izazovima koje sa sobom nosi migrantska kriza.\nLuiđi Vinjali, generalni direktor Direkcije za migracionu politiku Ministarstva spoljnih poslova Republike Italije, istakao je tokom sastanka da je srpsko Ministarstvo unutrašnjih poslova pokazalo visok stepen profesionalizma tokom migrantske krize. On je dodao i da je Republika Srbija jedan od najvažnijih strateških partnera Republike Italije.\nDirektor Direkcije za graničnu policiju MUP-a Italije Masimo Bontempi rekao je da postoji prostor za unapređenje saradnje graničnih policija Srbije i Italije, posebno u oblasti borbe protiv krijumčarenja ljudi i protiv falsifikovanja putnih isprava. Bontempi je istakao važnost zajedničkih obuka u cilju unapređenja kapaciteta rada graničnih policijskih službenika.\nMinistar Stefanović je predložio sagovornicima izradu akcionog plana kojim će biti jasno definisani konkretni koraci buduće saradnje.\nSrbija Beograd Nebojša Stefanović Italija Luiđi Vinjali Masimo Bontempi


LJAJIĆ O ŠTETI OD PRIŠTINSKIH TAKSI: Za devet meseci skoro 300 miliona evra manje srpske robe! - Informer\nLJAJIĆ O ŠTETI OD PRIŠTINSKIH TAKSI: Za devet meseci skoro 300 miliona evra manje srpske robe!\nMinistar trgovine, turizma i telekomunikacija Rasim Ljajić izjavio je da je u periodu od 21. novembra do 21. avgusta, odnosno za devet meseci trajanja taksi Prištine, iz centralne Srbije za 298 miliona evra manje robe plasirano na KiM nego u istom periodu prethodne godine\n- To je direktna šteta, a indirektna će biti veća i meriće se, pre svega, u gubitku tog tržišta za naše privrednike iz najmanje dva razloga. Prvi je taj što će privrednici iz zemalja okruženja zameniti naše proizvode, a drugi razlog je negativna kampanja u kosovskim medijima protiv proizvoda iz Srbije - rekao je Ljajić.\nU skladu sa tim, Ljajić je poručio da će biti potrebno puno vremena za normalizaciju trgovinskih odnosa čak i ako se takse ukinu.\nOn očekuje da bi u najboljem slučaju takse mogle biti ukinute nakon formiranja nove vlade u Prištini, jer će se ova mera kosovskih vlasti obilato koristiti u predizbornoj kampanji.\n- U nedostatku stvarnih ekonomskih rezultata, pitanje uvođenja taksi će se nametnuti kao jedino „ dostignuće“ kako bi se došlo do političkih poena i glasova - ocenio je Ljajić.\nRasim Ljajić taksa Kosovo i Metohija Srbija


Petković:Užice dobro prošlo tokom epidemije (VIDEO) – ZoomUe\nUŽICE-Gradonačelnik Tihomir Petković ocenio je da je Užice na optimalan način prevazišlo epidemiju korona virusa ,sa malim brojem inficiranih i dobrom organizacijom rada svih službi.Petković je istakao i da epidemija još nije odjavljena i uputio apel Užičanima da se i dalje pridržavaju svih preporučenih mera zaštite.\n„Poseban je uspeh to što nismo imali zaraženih u Zdravstvenom centru,ZZJZ,Domu za stare ,kao ni među volonterima Crvenog krsta.Inače, tokom vanrednog stanja u Zlatiborskom okrugu testirano je 2034 lica a 151 je bilo pozitivno,od čega u gradu 42 pozitivna“,rekao je Petković.\nPetković je naglasio i da je tokom vanrednog stanja preko 1500 socijalno najugroženijih Užičana dobilo pakete pomoći ,a razni vidovi pomoći preko volontera Crvenog krsta pruženi su za 7500 građana.\nI posle ukidanja vanrednog stanja Gradski štab za vanredne situacije nije ukidao nikakve planove delovanja tokom epidemije ,rekao je Petković i pozvao Užičane da se i dalje ponašaju odgovorno i pridržavaju se svih preporučenih mera zaštite.\nTags: epidemijakorona viruspetkovicVanredno stanje\nNext story U Užicu još ne rade svi vrtići,mali broj dece (VIDEO)\nPrevious story Čuture porodice Radovanović (VIDEO)


Paragraf Lex BA - Arhiva pravnih i ekonomskih vijesti 04.12.2017.\nVLADA RS: Utvrđen Prijedlog programa ekonomskih reformi Republike Srpske za period 2018–2020. godine, Prijedlog Budžeta Republike Srpske za 2018. godinu, Prijedlog zakona o izvršenju budžeta Republike Srpske za 2018. godinu, Prijedlog zakona o izmjenama Zakona o zaduživanju, dugu i garancijama Republike Srpske, Prijedlog zakona o doprinosima, Prijedlog zakona o pravobranilaštvu Republike Srpske, Prijedlog zakona o dječijoj zaštiti\nVlada Republike Srpske utvrdila je, 30.11.2017. godine, na 154. sjednici održanoj u Banjaluci, Prijedlog programa ekonomskih reformi Republike Srpske za period 2018–2020. godina po hitnom postupku i uputila ga Narodnoj skupštini Republike Srpske na razmatranje i usvajanje.\nVLADA FBIH: Pripreme za jednošalterski sistem registracija firmi\nU okviru realizacije reforme procesa registracije poslovnih subjekata u BiH, Vlada FBiH provodi aktivnosti na uspostavi jednošalterskog sistema poslovanja i elektronske registracije poslovnih subjekata.\nEVROPSKA KOMISIJA: Entiteti da dostave mišljenje, Zakon o gasu usvojiti\nNa molbu Evropske komisije, u Beču je dogovoreno da entiteti dostave svoje mišljenje na zakon o gasu i električnoj energiji BiH u skladu s Trećim energetskim paketom, rekao je resorni državni ministar Mirko Šarović. Republika Srpska to odbija, pa je donošenje seta zakona u skladu s ovim EU energetskim paketom blokirano. Pored njega, na sastanku u Beču su iz Bosne i Hercegovine učestvovali\nIZMJENE ZAKONA O AKCIZAMA U PARLAMENTARNOJ PROCEDURI: Mogućnost zloupotrebe utroška novca eliminirana na način da se postojeće akcize na naftu i naftne derivate uopće ne povećavaju, već će doći do povećanja putarina sa postojećih 10 na 25 feninga. Sredstva prikupljena od putarina su namjenskog karaktera i mogu se koristiti isključivo za gradnju, rekonstrukciju i održavanje autoputeva (20 feninga) i puteva (pet feninga) te nije moguće njihovo preusmjeravanje za druge potrebe\nIzmjene Zakona o akcizama, koje je Vijeće ministara usvojilo na posljednjoj sjednici upućene su u parlamentarnu proceduru na usvajanje.\nODLUKA O UTVRĐIVANJU POSEBNE I MINIMALNE AKCIZE NA CIGARETE I IZNOS AKCIZE NA DUVAN ZA PUŠENJE ZA 2018. GODINU: Od 1. januara 2018. godine poskupljuju cigarete


Tri kandidata za gradonačelnika Sremske Mitrovice - Sremske Novine\n20. 01. 2022., 02:22\n25. jun 2020. godine\nSREMSKA MITROVICA – Prvi čovek Gradskog odbora SNS u Sremskoj Mitrovici, ministar poljoprivrede Branislav Nedimović, izjavio je na današnjoj konferenciji za novinare da je i on jedan od kandidata za novog gradonačelnika jedinog sremskog grada.\nNa konferenciji za novinare Branislav Nedimović je rekao da je Lista Aleksandar Vučić – za našu decu na lokalnim izborima osvojila tri puta više glasova nego sve ostale liste zajedno pa će ova lista u gradskoj skupštini imati 42 od 61 odbornika.\nNedimović je rekao da postoje tri kandidata za novog gradonačelnika Sremske Mitrovice, a uz njega, to su dosadašnji poslanik u Skupštini Vojvoidne Dmitar Stanišić i dosadašnja zamenica gradonačelnika Svetlana Milovanović.\nNedimović je rekao da su od opozicije već dobili indirektne i direktne poruke o želji da učestvuju u novoj vlasti, a kako je rekao, njegov stav je da SNS sama preuzme odgovornost za budućnost grada.\nKako je ocenio, ne očekuje se da konstitutivna sednica gradskog parlamenta bude zakazana u narednih mesec dana.\nVanredna akcija dobrovoljnog dav...\nDeo grada u utorak bez vode\nVredna donacija Opštoj bolnici S...\nZa veću bezbednost učesnika u sa...


Godinu dana NOIZZ.rs u Srbiji - Marketing Mreža\nGodinu dana NOIZZ.rs u Srbiji\nPre tačno godinu dana u Srbiji je lansiran portal NOIZZ.rs u okviru kompanije Ringier Axel Springer. NOIZZ.rs je uspeo da se za samo godinu dana po broju poseta svrsta u sam vrh najpopularnijih sajtova u Srbiji.\nKoliko je veliko poverenje čitalaca pokazalo se još tokom leta kada je NOIZZ sa više od 3,5 miliona poseta u julu ušao u top 10 sajtova u Srbiji (Izvor: Gemius). Stranice NOIZZ-a na društvenim mrežama svakodnevno prati skoro milion korisnika, a od 16. novembra 2016. godine do danas NOIZZ.rs je imao više od 14 miliona jedistvenih poseta i preko 88 miliona pregledanih strana (Izvor: Google Analytics).\nNOIZZ.rs je namenjen svim pripadnicima generacije C (the Connected one) koji žive u digitalnom svetu i redovno koriste društvene mreže. Predstavlja jedinstvenu onlajn platformu kroz koju autori izražavaju stav i promovišu vrednosti slobode, tolerancije i humanosti. Jake autorske tekstove prate i društveno angažovane priče koje pomeraju granice solidarnosti u srpskom društvu, poput inicijativi da gradovi u Srbiji odustanu od javnih dočeka Nove godine i novac preusmere u humanitarne svrhe.\nU oktobru je održan prvi NOIZZ Fashion Award gde su promovisani i nagrađeni najbolji mladi dizajneri iz Srbije i regiona. NOIZZ platforma takođe organizuje i Make Some NOIZZ žurke i koncerte. NOIZZ brend je osnovan u Poljskoj novembra 2015. godine, a od tada se franšiza proširila na šest zemalja. Osim Srbije i Poljske, postoji još i u Nemačkoj, Slovačkoj, Mađarskoj i Rumuniji.


Kakve promene su potrebne opoziciji u novoj godini? | Talas.rs\nDiplomirani politikolog i student Međunarodnih master studija Južne Evrope na Univerzitetu u Glazgovu\nDecembar uvek predstavlja ono doba godine kada se osvrnemo iza sebe i preispitujemo kakva je bila ova godina iza nas. Poslednje dane u godini obično provodimo razmišljajući o ciljevima i željama u predstojećoj, ali i o tome šta nam se ostvarilo u ovoj godini. Građanima Srbije će ova 2020. godina svakako ostati dugo urezana u sećanju zbog svih nedaća koje su došle kao direktna ili indirektna posledica pandemije virusa korona koje, nažalost, i dalje osećamo.\nStoga, ne bi bilo zgoreg da se pripadnici opozicije okupe, uz poštovanje propisanih epidemioloških mera, da podrobnije analiziraju šta su ih ovogodišnji događaji naučili. Tema za razgovor stvarno ima pregršt: od upravljanja pandemijom, preko uspešnosti kampanje bojkota, sastava koalicione/kolaboracione Vlade, jednoglasja u Narodnoj skupštini pa sve do narednih izbora, najavljenih za 2022. godinu.\nU nastavku ću, uz navođenje dobrih i loših primera iz zemlje i regiona, probati da odgovorim na pet, naizgled jednostavnih pitanja, koja mogu poslužiti kao polazna tačka za dalje delovanje opozicije.\nKo čini opoziciju? Razdvajanje žita od kukolja\nJedan od najvećih problema na opozicionoj sceni je potreba za „razdvajanjem žita od kukolja“ odnosno organizovanjem svog delovanja bez uključivanja rušilačkih ili preletačkih elemenata. Tako je, primera radi, Gordana Čomić, istaknuta borkinja za rodnu ravnopravnost i demokratiju, kao dugogodišnja opozicionarka i član Demokratske stranke našla svoje mesto u Nemanjinoj 11. Ovaj zadatak postaje još teži ukoliko se uzmu u obzir diverzantske aktivnosti vladajuće stranke poput blaćenja opozicionih lidera u skoro svim nacionalno dostupnim medijima, te instaliranja satelitskih partija i pokreta koji skidaju glasove opozicionim listama na izborima. Ilustrativan primer može biti i ulazak Aleksandra Šapića u Vladu nakon prvobitnog opozicionog predstavljanja javnosti tokom predizborne kampanje ili pak, masovno glasanje za Savez vojvođanskih Mađara na izborima u Vranju.\nDruga dilema se tiče toga koji ljudi treba da budu pokretači promena u Srbiji i svodi se na pitanje: Da li opoziciju treba da predvodi novo lice ili neko sa prethodnim iskustvom vladanja?\nS jedne strane, novi ljudi koji su proteklih osam godina nicali na opozicionoj sceni često su bili „sasečeni u korenu“ zbog kombinacije dva razloga. Prvo, zbog izloženosti medijskoj propagandnoj mašini režima koja je u velikoj meri negativno oblikovala percepciju javnosti o ovim ljudima. Tako je Saša Janković umnogome bio „satanizovan“ u medijima i optuživan za razne afere i zločine, ali je ipak iz drugih razloga tako brzo završio svoju političku karijeru. Drugo, zbog svojih loših poteza koji su anulirali dotadašnji uspeh, opozicija je vremenom gubila na snazi. Ovo se može primetiti na primeru Pokreta Dosta Je Bilo (DJB), koji je u periodu od 2014. do 2017. godine beležio rast u rejtingu, da bi nepromišljenim samostalnim izlaskom na predsedničke izbore 2017. i formiranjem neprirodne koalicije sa srpskim pokretom Dveri na lokalnim izborima u Beogradu 2018. godine srozao svoju prethodnu podršku, i na poslednje održanim izborima pre skoro pola godine osvojio manje od 3% podrške birača, koliko je iznosio umanjeni izborni cenzus.\nSa druge strane, opozicioni lideri koji su u prošlosti obavljali najviše državne funkcije poput Borisa Tadića, Vuka Jeremića i u manjoj meri Dragana Đilasa, smatraju da je njihovo političko iskustvo neophodno kako bi došlo do političkih promena. Doduše, činjenica je da ne postoji to političko iskustvo koje bi nadomestilo negativnu percepciju u narodu o pomenutim ljudima. Za to je jednim delom zaslužna pomenuta propagandna mašinerija Srpske napredne stranke (SNS), ali su dobrim delom krivi i sami opozicioni lideri zbog svojih loših odluka i načina upravljanja do 2012. godine, kada su pomenuti faktori doveli na vlast koaliciju sastavljenu oko SNS i SPS.\nOdgovor u pristupu političara iz Crne Gore\nOdgovor na obe dileme se nalazi negde na sredini i slučaj nedavno održanih parlamentarnih izbora u Crnoj Gori može pružiti značajne lekcije našim opozicionarima. Iako je tzv. „razvlašćivanje“ Demokratske partije socijalista (DPS) Mila Đukanovića počelo sa protestnim litijama zbog donošenja Zakona o slobodi vjeroispovesti, ključ izbornog uspeha se ogledao u tome što su se prekaljeni opozicionari povukli u zadnje borbene redove i prepustili neuprljanim imenima poput prof. Zdravka Krivokapića, Dritana Abazovića i Alekse Bečića, da budu lica promena. Smena vlasti predstavlja maratonski a ne sprinterski poduhvat, i tako se prema njoj treba poneti. U suštini, pripadnici vrhuške nekadašnje vlasti bi trebalo da imaju dovoljno političkog takta da procene da li je sada vreme za njih da se povuku sa glavne pozornice i prepuste novim ljudima „dirigentsku palicu“. Zatim, (relativno) novi ljudi u politici to ne bi trebalo da uzmu zdravo za gotovo, budući da im je logistička, finansijska i savetodavna podrška od iskusnijih opozicionara neophodna kako bi zajedničkim snagama mogli da zaprete na narednim izborima.\nGde se vodi borba? Beograd nije isto što i Srbija\nOpozicija, a pogotovo onaj njen „građanski“ deo, pravi veliku grešku fokusirajući sve svoje napore na osvajanje glavnog grada. Beograd je svakako najmnogoljudniji i najveći grad u Srbiji, ali daleko od toga da je i Beograd = Srbija. Našu zemlju čine i mnoga druga urbana i ruralna mesta čijim stanovnicima nisu glavni problemi novogodišnja dekoracija na Trgu republike, estetika spomenika Stefanu Nemanji na Savskog trgu ili gradnja gondole na Kalemegdanu.\nPolitika se oduvek ticala i uvek će se ticati ljudi i njihovih potreba. Celokupna opozicija mora da spusti svoje delovanje na lokalni nivo i izvan Beograda. Moraju da razgovaraju sa ljudima kako bi videli koji su to problemi koji pogađaju konkretno njihovu zajednicu. Onda će ustanoviti problem pijaće vode u Zrenjaninu, napuštena sela u Homolju, ilegalnu izgradnju MHE u Vlasotincu i razumeti uvek nezadovoljne malinare u okolini Arilja. U tim sredinama moraju da stupe u kontakt i da stanu iza lokalnih inicijativa i ljudi od ugleda i podržati ih na mikroplanu. Lokalni problemi su bliži i opipljiviji svakom stanovniku, te je pozitivan efekat proistekao iz njihovog rešavanja vidljiviji nego priča o bilo kojoj temi iz domena „visoke politike“. Žitelju prosečnog srpskog sela će biti mnogo draže zalaganje za rekonstrukciju puta u njegovom mestu od vašeg protestnog pisma upućenog nekom poslaniku u Evropskom parlamentu zbog situacije u našoj državi. Meštani sela Rakita zajedno sa pripadnicima pokreta „Odbranimo reke Stare planine“ (ORSP) i drugim aktivistima, srušili su cev za MHE u ovom selu. Ovo je bila samo kulminacija dvogodišnje borbe protiv izgradnje mini-hidroelektrana na teritoriji Srbije i ponavljam, osvajanje vlasti predstavlja maraton a ne sprint.\nLokalna politika po ugledu na slučaj Banjaluke\nOvde takođe može poslužiti primer iz regiona. Uspeh Draška Stanivukovića iz Partije demokratskog progresa (PDP) na nedavno održanim lokalnim izborima u Republici Srpskoj, pokazatelj je kako višegodišnji trud i razgovor sa ljudima od vrata do vrata, donosi rezultat. On je pobedio Dodikov SNSD u Banjaluci i tako započeo proces promena u inače politički nepromenljivoj sredini.\nŠta raditi? Rešenja za konkretne probleme\nNakon što su otkrili koji su to pojedinačni problemi u svakoj od lokalnih zajednica, predstavnici opozicije moraju da prvo, ukažu na njih, a zatim i da predlože načine za njihovo rešavanje. Da ne bi sve ostalo na praznim rečima, neophodno je aktivno zalaganje za “obične” građane i njihove probleme, da oni ne deluju tako „malo” i „nebitno” političarima koji sede u Beogradu. Pored ponuđenih rešenja za konkretne probleme, treba osposobiti lokalne inicijative i grupe građana za samostalno delovanje. Na taj način će ti pokreti nastaviti da deluju u cilju rešavanja problema svoje zajednice i tako jačati svoj ugled i organizacione kapacitete za predstojeće izbore, kada se bude „presavijao tabak“. Članovi tih inicijativa će potom pokretati svoje projekte, samoinicijativno buditi usnuli aktivizam kod lokalnog stanovništva i, u krajnjoj meri, biti posmatrači ili kontrolori na budućim izborima, te tako smanjiti neregularnosti.\nTreba navesti pohvalne primere institucionalne ili vaninstitucionalne borbe koje su ličnosti sa političke scene individualno vodile, i koje su donele opipljive rezultate. Tu je svakako uzbunjivanje Marinike Tepić o poslovanju Telekoma, zalaganje Balše Božovića da se profesorke iz Ćuprije vrate na svoj posao, kao i istraživanje analitičara Bobana Stojanovića o neregularnosti parlamentarnih izbora održanih ovog juna. Svi ovi primeri pokazuju kako trud, ma koliko bio individualan i ticao se neke naizgled marginalne stvari, i te kako može da naškodi celokupnom sistemu, te kako može pozitivno da utiče na nečiji ugled u zajednici.\nKako – bez medija, resursa i jedinstva?\nOgraničenja manevarskog prostora opozicije su mnogobrojna, a ovom prilikom izdvojio bih tri: mala zastupljenost ili negativno prikazivanje u većini medija, smanjenje finansijskih resursa zbog napuštanja parlamentarnih fotelja i rascepkanost cele opozicije. Ipak, postoji nekoliko poteza koji se mogu preduzeti u narednom periodu.\nČinjenica je da su pripadnici opozicije, usled prva dva pomenuta razloga, sveli svoje pojavljivanje u javnosti prevashodno na televizije u vlasništvu United Media Group-e: N1, Nova S i Newsmax Adria, kao i u probranim nedeljnim listovima. Potom, povratnu informaciju o svojim idejama i stavovima dobijaju samo sa društvenih mreža, odnosno uglavnom sa Tvitera koji pretežno i koriste njihove pristalice. U tome leži srž problema.\nSrpska opozicija ne pokušava da premosti ogroman jaz koji postoji i koji se produbljuje između „dve Srbije“: između one koja je priklonjena Aleksandru Vučiću, i one koja je protiv njega. Ovo je najznačajniji društveni rascep koji trenutno postoji u našem društvu i iz njega proizilaze sve ostale podele. Fokusiranim delovanjem na isključivo svoje i previše fragmentisano biračko telo, opozicione snage ne postižu suštinski ništa u cilju smenjivanja trenutne vlasti. Rezultat je manjak poverenja građana u sposobnost opozicije da nešto uradi i sve niži rejting koji se ogleda u izbornim (ne)uspesima.\nSmatram da postoji pogrešno shvatanje među članovima tzv. „bojkot opozicije“, da je niska izlaznost jedan od uspeha njihove kampanje bojkota. Premda mislim da je ta kampanja bila uspešna u tome da je ogolila istinske namere nekih kvazi-opozicionara, koji su iskoristili prvu priliku da uđu u vlast, sa druge strane, verujem da među apstinentima postoji značajan procenat ljudi koji nisu glasali jer ne mogu da se poistovete ni sa jednom od ponuđenih opcija (bile one bojkotaške ili ne). To se takođe može videti na osnovu opadajućeg izbornog rejtinga političkih opcija iz ove grupacije. Ovo je posledica preokupiranosti opozicije međusobnim optužbama i sukobima koje savršeno opisuju staru latinsku izreku divide et impera (zavadi pa vladaj), koju je predsednik Vučić instrumentalizovao i usavršio tokom ovih osam godina na vlasti. Opozicija mora da razume da postoje ljudi koji podržavaju Aleksandra Vučića zato što ga vide kao „manje zlo“, a ne kao „nužno dobro“ i oni su im najveća šansa za svrgavanje postojećeg režima.\nEkonomija, pandemija, borba protiv kriminala – teme koje zanimaju građane\nStoga, neophodno je izaći na teren i razgovarati sa ljudima o temama koje su najbitnije za njih i srušiti postojeće mitove i predrasude. Treba pomenuti ekonomiju i objasniti im zašto „najviša prosečna plata“ nije adekvatno merilo za naš boljitak, kako je „nikad veća zaposlenost“ samo proizvod manipulacije pojmom „zaposlen“ i kako su strani investitori dovedeni našim novcem i resursima, da bi otvarali nekolicinu radnih mesta plaćenih minimalcem i popunjenih stranačkim kanalima.\nU kontekstu globalne pandemije koja je odnela preko milion i po života u svetu, treba pričati o krahu našeg zdravstvenog sistema koji se našao pred pucanjem jer nam godinama unazad doktori odlaze u inostranstvo, gde su više cenjeni nego što su u zemlji iz koje su ponikli i u kojoj su se obrazovali za ovaj, najplemenitiji poziv. Treba pričati o zataškavanju broja zaraženih, o tome kako smo bili zatvarani na nekoliko dana da bi, po njihovom proglašavanju pobede nad bolešću, mi bili krivci za porast zaraženih usled izbora, utakmica i drugih velikih okupljanja.\nNaravno, nije zgoreg baciti pogled u arsenal protivničkog tabora. Tamo ćete videti da je prva stvar koju je Aleksandar Vučić uradio, kada se domogao vlasti, bila organizovanje eksplozivnih i dugo očekivanih konferencija za medije na kojima se najavljivala borba protiv organizovanog kriminala i tajkuna. Ta politika je dala rezultata i njegova podrška je skočila u prvim danima promene režima, baš zato što ljudi cene svoju sigurnost i žele da se osećaju bezbedno. Stoga, pitajte ljude kako se osećaju po pitanju svoje sigurnosti i da li smeju sami uveče da se vraćaju kućama. Proverite koliko veruju policiji nakon njihovog ophođenja na julskim protestima i objasnite im kako privatno obezbeđenje čuva zgradu MUP-a.\nPodele među opozicijom – otuđenost birača\nFragmentacija opozicionog bloka na manje značajne aktere dovela je do nemogućnosti za bilo kakvim efektivnim delovanjem. Previše sličnih, izlizanih opcija koje nude izbor zasnovan na „manjem zlu“, prouzrokovale su ogromnu otuđenost kod birača. Opozicija je trenutno efikasna kao puška „sačmarica” koja svojom mnogobrojnom i sitnom municijom pogađa metu, ali na većim distancama se sačma više raspršuje i teže se dostiže cilj. Predstavnici opozicije treba da napuste metod „sačmarice“ i da deluju kao lovačka puška „dvocevka“ jer onda imaju veće šanse da pogode metu, „udaljenu“ oko godinu i po dana. Neophodno je grupisanje političkih stranaka i pokreta opozicije u dva tabora: „građanski“ i „narodni“, koji će pre same podele dogovoriti svoja osnovna načela i principe, od kojih glavno mora biti promena postojećeg režima sa Srpskom naprednom strankom na njegovom čelu. Savez za Srbiju je neprirodna i prisilno osnovana organizacija labavo povezanih aktera, i mora se reformisati i uključiti ostale opozicione aktere na prethodno navedeni način. Ideološka podela unutar opozicionog bloka će postati zdrava osnova za njihovo dalje nadmetanje u budućnosti, i na taj način se glasovi neće rasipati između bliskih političkih opcija ali neće doći ni do potpunog preklapanja političkog programa. Takva opozicija može da očekuje pogodniji rezultat i značajniji udeo u glasovima birača, ali ne nužno i pobedu na narednim izborima. Za nju je ipak potreban određeni kontinuitet ispunjavanja predizbornih i post-izbornih obećanja.\nSrpska opozicija treba da iskoristi predstojeći period za svoju konsolidaciju i zbijanje borbenih redova. Iako su izbori na svim nivoima već najavljeni za proleće 2022. godine, predizborna utakmica je uveliko u toku. Režim na svojoj strani ima uniformisanu Narodnu skupštinu, punu poslanika koji se takmiče u dokazivanju svoje partijske poslušnosti vređajući opoziciju (i članove njihovih porodica), podmazanu propagandnu mašinu koja će uslove za odigravanje same „utakmice“ činiti još nepovoljnijim kako vreme bude odmicalo. Na sve to, međunarodnoj zajednici odgovara stabilnost sistema, ma koliko on bio daleko od demokratije. Opoziciji ne preostaje ništa drugo nego da se, poučena dobrim praksama iz susedstva, razvrsta u minimalan broj kolona i krene u dugotrajnu i iscrpljujuću borbu na svim frontovima, kako na lokalu, tako i nacionalnom nivou, zalagajući se za prevazilaženje bazičnih problema u nastojanju da pokaže ljudima da postoje stvari koje trenutna vlast prikriva jer ne želi da ih reši. U borbu da prikažu svojim a i tuđim biračima, da nije bitno da imamo manji broj zaraženih na milion stanovnika od Hrvatske, već da imamo dovoljno jak zdravstveni sistem i stabilan ekonomski rast koji će nam omogućiti da se izborimo sa svakim narednim „talasom“ zaraze ili nekim novim virusom. Moraju da pokažu da nije bitno što smo prikazani kao najbolja država na kontinentu po svim mogućim parametrima, kad će za koju godinu biti više naših sugrađana u Evropi nego u svojoj zemlji.\nOstao sam dužan odgovor na još jedno pitanje: kada? – Istog momenta.\n*Stavovi izraženi u autorskim tekstovima na Slobodnom uglu predstavljaju isključivo lične stavove autora, a ne stavove uredništva Talasa.\nDa li nam trebaju direktni izbori za predsednika?\nMargaret Tačer ‒ od činjenica do Netflix serije The Crown\nTAGS: novogodišnje odluke opozicija promene strategija


Servisne informacije (1727)\nponedeljak, 7. maj 2018. 20:35h\nDetalj s predstavljanja projekta "Kad porastem biću..." Connecting\nSuština programa jeste osnaživanje mladih da samostalno i promišljeno donose odluke o pokretanju sopstvenog posla, nastavku karijere ili školovanja.\nDosadašnji rezultati „Connecting-a“, koji ove godine obeležava pet godina postojanja, i sam program predstavljeni su javnosti u ponedeljak, 23. aprila, u kafeu „Galerija“ u Pančevu.\nDeniz Hoti, izvršni direktor „Connecting-a“ predstavio je organizaciju koja prema njegovim rečima, ima za viziju da izgradi zajednicu preduzimljivih mladih ljudi, pokretača pozitivnih promena, spremnih da oblikuju svoje okruženje i tako preuzmu odgovornost za kreiranje naše budućnosti.\nPrvi edukativni kamp o društvenom preduzetništvu i karijernom informisanju i savetovanju u Srbiji „Kad porastem biću…“ biće održan u periodu između 9. i 14. avgusta. Biće primljeno 14 motivisanih tinejdžera sa teritorije Južnog Banata, a prijave se mogu dostaviti do 31. maja, popunjavanjem formulara na platformi Connecting-a.\nOd 7. maja u tri srednje škole, dve gore pomenute i Ekonomskoj školi „Paja Marganović“, kao i u osnovnoj školi “Isidora Sekulić” u Pančevu biće organizovano osam inspirativnih radionica na kojima će alumnisti i alumnistkinje programa najaviti „Kad porastem biću…“ kamp.\nPosle prve radionice mi je pao kamen sa srca, jer sam videla da se ne razlikujem mnogo od vršnjaka po pitanju neodlučnosti oko izbora zanimanja. Učestvovali smo u radionicama pisanja biografija, radili testove profesionalne orjenatcije i upoznavali se sa različitim zanimanjima. Kroz testove sam pronašla grupu zanimanja kojima bih mogla da se bavim, kroz program sam našla sebe i smatram da ćete i vi, poručila je mladima Tamara Todorović.\nNa kick off-u prisutnima su se obratili i tradicionalni partneri programa – Nemanja Obradović, iz Nacionalne asocijacije praktičara omladinskog rada (NAPOR) i Zorica Jovanović Ranković, koordinatorka Kancelarije za mlade Gradske uprave grada Pančeva. Zorica je istakla značaj kontinuiranog rada sa mladima, ističući usklađenost „Kad porastem biću…“ projekta sa prioritetima prepoznatim u Strategiji brige o mladima u Pančevu.\nObrazovni program “Kad porastem biću…“ osvojio je prošle godine drugo mesto na Nacionalnom takmičenju primera dobrih praksi u oblasti karijernog vođenja i savetovanja. Konkurs za ovo takmičenje raspisao je Euroguidance centar uz podršku Fondacije Tempus.\nprvi edukativni kamp o preduzetništvu


Sport: Đorđević: Sanjam "Bože pravde" na pobedničkom postolju - BalkaniYUm.TV '); } //]]>\nĐorđević: Sanjam "Bože pravde" na pobedničkom postolju\nSelektor košarkaške reprezentacije Srbije Aleksandar Đorđević otkrio je da se svakog jutra budi sa željom da na narednom velikom takmičenju nacionalni tim odvede stepenicu više i na pobedničkom postolju čuje himnu "Bože pravde".\nPredvođena Đorđevićem, Srbija je prošle godine na Svetskom prvenstvu u Španiji posle dužeg vremena osvojila srebrnu medalju, pošto je u finalu poražena od selekcije SAD sa 129:92.\n"Ne osećamo dodatni pritisak, već želju i odgovornost da napravimo još jedan dobar rezultat. Nadam se da ćemo moći i da ćemo biti zdravi i spremni za to. Planiramo da osvojimo medalju sjajniju nego prošle godine na Mundobasketu. Svako jutro se budim sa željom da sledeće godine na SP čujem himnu 'Bože pravde", rekao je Đorđević.\n"Raduju igre potencijalnih kandidata, neki su podigli nivo igre, ima dosta igrača koji su tokom sezone napravili izuzetne rezultate. Neki i nisu, tako da će biti promena na širem spisku. Raduljica je lagano počeo da trenira, imao je komplikovanu povredu skočnog zgloba. Biće pozvan, on je prošle godine imao značajnu minutažu. Pokušaćemo da napravimo program za njega, nadam se da će biti spreman i da će ponovo biti onaj stari Raduljica", rekao je Đorđević.\nOn je na događaju Smart tok, koji su u Mikser Hausu organizovali Američka privredna komora u Srbiji i Rajfajzen banka, rekao da mu je medalja na Svetskom prvenstvu u Španiji dala podstrek da nastavi da se bavi trenerskim poslom.\n"Kada imate rezultat, onda znate da ste na pravom putu i imate satisfakciju. Košarka je moja strast, tu sam se pronašao i smatram najvećim uspehom u karijeri to što volim ono što radim", poručio je Đorđević.\nGovoreći o slabim rezultatima srpske selekcije u poslednje vreme, Đorđević je istakao da deo odgovornosti snose i bivši reprezentativci.\n"Imali smo generacijski jaz u rezultatima na velikim takmičenjima. Nismo se dovoljno trudili da skinemo teret sa tih igrača i pomognemo im da postanu zvezde. Nije lako, sujete velikih igrača su velike. Čekali smo da dobijemo ponudu. Nije nam data šansa da prenesemo znanje, ljudi nisu prepoznali kvalitet u nama, a možda su bili u strahu od promena", rekao je Đorđević.\n"Život grupe ljudi, tima, svakodnevni rad i proces dolaženja do trofeja je nemerljiv. Period od prvog susreta kada se okupimo na pripremama pa sve do trenutka kada osvojimo trofej, to jednostavno ne može da se opiše. U kolektivnom sportu težimo stvaranju prijateljstva, koje će nam pomoći da rešimo neki problem. Ako smo kao familija, onda ćemo potražiti savet saigrača i zajednički pronaći rešenje", objasnio je Đorđević.\nStvaranje šampionskog tima počinje u svlačionici, koja je "sveta zemlja za postizanje dobrog rezultata", otkrio je Đorđević.\n"Košarka je kolektivni sport, gde nema egoista i morate da se oslonite na saigrače, kako na terenu tako i van njega. Jedan je lider, koji ima veliki uticaj na tim i na koga u teškim situacijama možemo da se oslonimo. Moja filozofija je da svaki od 12 igrača ima to nešto lidersko u sebi i trener to mora da izvuče iz njega", kazao je on.\nKako je rekao, trudi se da bude kao treneri sa kojima je sarađivao tokom igračke karijere, a koji su "bili gospoda i nikada nisu koristili psovke, čak i kada su bili besni ili ljuti, iako je ponekad čovek primoran da reaguje oštro kako bi sačuvao disciplinu u ekipi".\n"Jedan igrač ne pravi tim, ali može da upropasti ekipu. Trener to mora da prepozna. Neko može da kvari atmosferu u timu, ali to ne znači da je loš čovek ili igrač. Zato sam se prošle godine zahvalio jednom igraču koji je reagovao kako je reagovao", rekao je Đorđević, aludirajući na sukob sa Vladimirom Micovim, koga je posle incidenta tokom priprema isključio iz reprezentacije.\nOstaće upamćen po brojnim trojkama, među kojima su čuvene iz Istanbula 1992. godine kada je u poslednjim sekundama Partizanu doneo titulu prvaka Evrope, i 1997. protiv Hrvatske na šampionatu u Barseloni.


Makron pisao Kurtiju, nada se nastavku dijaloga sa Beogradom – Dnevni Magazin\nMakron pisao Kurtiju,…\nEmanuel Makron je u čestitku Aljbinu Kurtiju, između ostalog, pomenuo dijalog sa Beogradom, i poručio mu da bi ga primio u Parizu da razgovaraju o tome i nekim drugim pitanjima.\n“Znam da nameravate da sprovedete temeljne reforme koje zahtevaju vaši sugrađani: jačanje vladavine zakona i ekonomski i socijalni razvoj Kosova”, naveo je Makron u pismu koje prenose mediji u Prištini.\nDodao je, da bi nastojanjima Kurtija trebalo dodati borbu protiv pandemije sa neposrednim prioritetom, u vreme kada je Kosovo i Metohija teško pogođeno i kada se Evropska unija mobiliše da pomogne regionu da se izbori sa zdravstvenom krizom i njenim posledicama.\nFrancuski predsednik pružio je podršku Kurtiju za sve prioritete u korist žitelja Kosova, a ponudio je i podršku dijalogu sa Beogradom, koji bi, prema njegovim rečima, trebalo da se završi sveobuhvatnim sporazumom.\nBorba istoka i zapada u vreme kovida – ko je jači u geopolitičkoj utakmici i borbi za vakcine\nNOĆ KADA SU ČUDA MOGUĆA: 30. maja stiže mlad Mesec i donosi neočekivane promene OVIM znakovima!\nNAJEFIKASNIJE VEŽBE ZA GLUTEUS: Potrebno je da izdvojite samo 12 minuta dnevno za SAVRŠENO OBLIKOVANU zadnjicu! (VIDEO)\nZbog čega nema šećera u radnjama, da li je u pitanju cena ili strah od nestašice


Ivanović najavio dolazak vakcina u CG naredne sedmice\nTanjug 2. februara 2021. 13:09\nPODGORICA – Vlada intenzivno radi na nabavci vakcina i prve količine vi u Crnu Goru trebalo da stignu u već naredne sedmice, saopštio je šef Kluba poslanika i potpredsednik SNP-a Dragan Ivanović.\nOn je ocenio neprimerenom i zlonamernom insinuaciju poslanika opozicione SD Damira Šehovića da će vlada zbog privremenog finansiranja ostaviti građane Crne Gore bez vakcina i lekova.\n“Valjalo bi da poslanik Šehović odgovori na pitanje šta je vlada u kojoj je on participirao uradila na planu nabavke vakcina, a poznato je da je novo rukovodstvo Ministarstva zdravlja zateklo prilično haotično stanje koje je ostavio njegov partijski kolega Kenan Hrapović“, naveo je Ivanović.\nIstiče da se Šehović nije proslavio ni u resoru koji je vodio u bivšoj vladi, pa bi bilo bolje da prokomentariše situaciju u prosveti i obrazovanju, umesto što se bavi oblašću s kojom nema nikakve veze”, naveo je Ivanović.\nSNP, kaže, očekuje od svih da pokažu maksimalnu odgovornost u ovom teškom trenutku i da ne zbunjuju i ne plaše građane neproverenim informacijama i pričama “rekla-kazala”.\n“Suzbijanje pandemije i ozdravljenje građana trebalo bi da bude cilj svih nas. Nadamo se da je i bivši ministar Šehović istog mišljenja i da će ubuduće i izjave davati u skladu sa tim”, naveo je Ivanović, preneli su podgorički mediji.\nNa poremećaj u snabdevanju lekovima i medicinskim sredstavima upozorio je danas direktor Fonda za zdravstveno osiguranje Sead Čirgić.\nČigrić je, kako je preneo portal CdM, upozorio da bi do poremećaja u snabdevanju moglo doći zbog privremenog finansiranja budžeta.